Srpska lista: U konsultaciji sa građanima i jednoglasno odbili smo predlog KFOR-a - Radio Kontakt Plus\n21:02, 28.09.2021 Izvor: Radio Kontakt Plus\nOvaj predlog dobili su politički predstavnici Srba na Kosovu, ali i zvanična Priština. I dok je zvanična Priština prihvatila predlog, odbili su predstavnici Srba. Ovu informaciju prvobitno je potvrdio kosovski ministar unutrašnjih poslova, Dželjalj Svećlja, a večeras i gradonačelnici opština na severu Kosova. Iz KFOR-a za Radio Kontakt Plus navode da je komandant KFOR-a Franko Federiči u redovnom kontaktu sa predstavnicima lokalnih institucija i međunarodne zajednice, sa ciljem da doprinese deeskalaciji situacije na severu Kosova.\n"Ističemo da su gradonačelnici sa severa u toku jučerašnjeg razgovara sa komandantom KFOR-a dobili predlog da se albanski specijalci zamene vojnicima KFOR-a, a da jednostrana odluka Prištine o oduzimanju srpskih tablica i ugrožavanje slobode kretanja ostane na snazi, te da sever postane srpski geto", saopšteno je iz Srpske liste.\nPredlog je odbijen, ali, ističu, u konsultaciji sa građanima:\n"U konsultaciji sa našim građanima smo ovakav predlog jednoglasno odbili. Naš narod i mi, njegovi predstavnici, nismo spremni da se saglasimo sa namerom Prištine da nas stavi u geta i ukine pravo na slobodu kretanja, koja je vrednost moderne Evrope decenija unazad i koja bi morala da važi i za Srbe na ovim prostorima."\n"Laž je da nas pogađa nacionalnost onoga ko nam skida tablice, već sama namera da se one skinu. Pa ma koju uniformu taj neko nosio. A prisustvo do zuba naoružanih specijalaca koji prebijaju goloruke Srbe je razlog za masovnost i istrajnost našeg naroda u borbi za pravo na slobodu kretanja", zaključuju gradonačelnici.\nSa druge strane, Svećlja je poručio da su sa ovim odbijanjem dokazali da, kako je tvrdio, nisu zabrinuti zbog prisustva specijalne jedinice Kosovske policije, već su njihove namere "duboko političke" i "na štetu suvereniteta" kosovskih institucija.\nUpravo je Svećlja javnosti saopštio detalje ove ponude.\nNa pitanje Radio Kontakt Plusa upućeno KFOR-u kako komentarišu ove izjave i šta je njihova poruka srpskim građanima na Kosovu, navode da KFOR pomno prati situaciju na celom Kosovu, kao i da ostaje fokusiran na svakodnevno sprovođenje svog mandata - proisteklog iz Rezolucije 1244 Saveta bezbednosti Ujedinjenih nacija iz 1999 - kako bi se obezbedilo sigurno i bezbedno okruženje i sloboda kretanja za sve zajednice koje žive na Kosovu.\n"KFOR je povećao broj i trajanje rutinskih patrola širom Kosova, uključujući i severno Kosovo, duž glavnih saobraćajnica pogođenih blokadama puteva", navode iz KFOR-a, dodajući da su rasporedili svoje jedinice na prelazima Jarinje i Brnjak, u skladu sa svojim mandatom UN.\n"Čineći to, KFOR nastavlja blisku saradnju sa kosovskom policijom i bezbednosnim institucijama. Štaviše, komandant KFOR-a je u redovnom kontaktu sa predstavnicima lokalnih institucija i međunarodne zajednice, sa ciljem da doprinese deeskalaciji situacije na severu Kosova" - naveo je za Kontakt Plus Radio portparol KFOR-a Antonio Minutela.\nPodsetimo, politički predstavnici Srba sastali su se juče sa komandantom KFOR-a, Frankom Federičijem.\nU jučerašnjem saopštenju gradonačelnici opština na severu Kosova, posle sastanka sa Federičijem, poručili su da su "zahtevali" od komandanta KFOR-a da KFOR ostane neutralan i deluje u skladu sa rezolucijom 1244 SB UN, navodeći da je potrebno da se pojača prisustvo KFOR-a kako bi se incidenti sprečili i sačuvao mir.\nGeneral-major Franko Federiči, poručio je da se "KFOR neće mešati u politička pitanja, niti nasilno uklanjati blokade sa puteva” - saopštila je juče takođe Srpska lista.\nTokom jučerašnjeg dana oglasili su se i iz kancelarije američkog i kanadskog vojnog atašea koji su posetile prelaze Jarinje i Brnjak kako bi, navedeno je iz američke ambasade u Beogradu, bolje razumeli situaciju.\n"Bilo im je drago što su primetili da je KFOR na licu mesta kao faktor stabilizacije", poručeno je.\nDanas je deveti dan kako traju blokade prelaza na Jarinju i Brnjaku usled reciprociteta za srpske registarske tablice. Sva dešavanja pratite na Internet stranici Radio Kontakt Plusa.\nTagovi: KFOR ReciprocitetKosovoSrbijaRegistarske tablice


Pomoć svima ili samo penzionerima sa manjim čekovima\nNovosti\t29.11.2018 13:42\nŠta očekuje najstarije u 2019. i da li primanja opet mogu da budu povećana? Treba usvojiti zakon po kom će se penzije uvećavati od 2020. Koliko je pravično da se pomoć odobrava penzionerima sa višim primanjima\nTEK što su legli prvi uvećani čekovi i najavljena nova jednokratna pomoć u iznosu od 3.000 dinara za najstarije, već se spekuliše o mogućnostima za dalje uvećanje penzija i u narednoj godini. Da li je realno i kakve su ekonomske mogućnosti da se to stvarno i dogodi teško je u ovom trenutku sa sigurnošću reći, ali po mišljenju srpskog ministra finansija Siniše Malog, to je apsolutno realno, ako naša ekonomija bude rasla po stopi od 3,5 do četiri odsto sledeće godine.\nOn je nedavno naglasio da Vlada zajedno sa MMF radi na novoj formuli za indeksaciju penzija i najavio njenu primenu od 2020. godine.\n- Pre fiskalne konsolidacije penzije su se dva puta godišnje usklađivale sa inflacijom. Sa puno optimizma ulazimo u 2019. i činimo sve da se i dogodine stvore uslovi za povećanje plata i penzija, jer to i jeste osnov naše politike - rekao je Mali.\nS druge strane, profesor dr Milojko Arsić sa Ekonomskog fakulteta u Beogradu smatra da je moguće da u narednoj godini fiskalna kretanja budu nešto povoljnija od planiranih, što bi, po njemu, stvorilo mogućnost da se povećaju neki rashodi državi ili da se smanje porezi.\n- Ako bi fiskalna kretanja bila povoljnija od plana, to bi prvenstveno trebalo iskoristiti za smanjenje poreza, jer bi se na taj način privredi ostavilo više sredstava za investiranje - kaže profesor. - To je uslov da se u narednim godinama ostvari snažan rast BDP, a time i održiv rast plata i penzija. Investicije su u Srbiji i dalje niske, a naročito su niske domaće privatne investicije, koje su ključne za visok i dugoročno održiv rast privrede. Plate u javnom sektoru u narednoj godini ne bi trebalo dodatno povećavati jer su one već drugu godinu zaredom povećane za devet odsto, što znači da rastu brže i od BDP i od plata u privatnom sektoru, što nije ni ekonomski održivo ni pravično.\nSlično tome, objašnjava prof. dr Arsić, i penzije su ove godine povećane za pet procenata, dok povećanje za narednu iznosi u proseku oko sedam odsto. Prosečno povećavanje čekova biće čak nešto brže od rasta plata u privatnom sektoru u narednoj godini, tako da ne postoji ekonomsko opravdanje za dodatno njihovo povećanje.\n- Sa obzirom na to da su penzije za narednu godinu već povećane za sve penzionere od pet do 25 procenata, ne postoji opravdanje za dodatno uvećanje - objašnjava naš sagovornik. - Međutim, u narednoj godini bi trebalo usvojiti zakonsko pravilo po kome će se penzije povećavati počev od 2020. godine.\nŠto se tiče najava da bi najstariji u Srbiji i u narednoj godini mogli u dva navrata da dobiju jednokratnu pomoć, profesor Arsić naglašava da je dugoročno održiva samo ona politika koja podstiče privredni rast, a to znači da bi eventualni fiskalni prostor trebalo da se iskoristi za smanjenje poreza.\n- Ako bi i nakon smanjenja poreza postojao fiskalni prostor, mogla bi se razmotriti dodela jednokratne pomoći penzionerima koji imaju niske penzije - kaže sagovornik "Novosti". - Ne bi bilo pravično, da se u zemlji u kojoj polovina zaposlenih zarađuje manje od 40.000 dinara mesečno, jednokratna pomoć odobrava penzionerima koji primaju više od tog iznosa.\nŠto se tiče visine jednokratne pomoći, ona bi, po njegovom mišljenju, mogla da iznosi četiri do pet hiljada dinara. Bilo bi dobro da bude diferencirana, odnosno da veću pomoć dobiju penzioneri koji imaju manje penzije. S obzirom na to da penzijski fond još uvek ima vrlo visok deficit, sredstva za ovu pomoć bi se obezbedila iz budžeta Srbije, odakle se još uvek finansira trećina penzija.\nJEDNA od mogućnosti za uvećanje penzija u narednom periodu, koju predlaže prof. dr Arsić, bi bila da čekovi prate prosek rasta cena i zarada. To znači da ako inflacija u nekoj godini iznosi tri odsto, a zarade rastu za sedam procenata, onda bi se penzije u toj godini povećale za pet odsto. Ovakav način povećanja penzija doprineo bi dugoročnoj održivosti penzijskog sistema u Srbiji, a bio bi i pravičan, jer bi penzioneri učestvovali u plodovima ekonomskog napretaka.


Vesti iz BCBP, Ujednačiti praksu anonimizacije sudskih odluka u Srbiji\nVaša lokacija / Beogradski centar za bezbednosnu politiku / Aktivnosti / Vesti iz BCBP / Ujednačiti praksu anonimizacije sudskih odluka u ... /\nPotrebno je ustanovljavanje Pravilnika o anonimizaciji sudskih odluka koji bi harmonizovao praksu sudova u zaštiti ličnih podataka u presudama koje se objavljuju, zaključak je finalne koferencije u okviru projekta „Transparentnost i privatnost u sudskim odlukama“, u kome je Beogradski centar za bezbednosnu politiku (BCBP) bio partner organizaciji Partneri za demokratske promene.\nNa skupu koji je održan 22. marta u Medija centru prestavljen je Model pravilnika o standardima anonimizacije podataka u sudskim odlukama, koji je izradila ekspertska radna grupa čiji deo bila i advokatica i saradnica BCBP Dunja Tasić, kao predstavnica organizacija civilnog društva.\n„Organizacije civilnog društva koje se bave tematikom zaštite podataka o ličnosti pre svega imaju za cilj da podignu svest kako rukovaoca tim podacima, tako i građana o tome koliko je važno da lični podaci budu zaštićeni. Građani generalno nisu upoznati s tim koje sve posledice mogu da proizvedu zloupotrebe njihovih ličnih podataka u doba digitalnih tehnologija i sajber kriminala. OCD rade na edukaciji građana o tome na koji način oni mogu da reaguju ukoliko smatraju da im je povređeno pravo na zaštitu ličnih podataka, a takođe OCD moraju i da se postave kao kontrolori poštovanja zakona o Zaštiti podataka o ličnosti od strane rukovaoca i da javnim zagovaranjem pojačaju njihovu odgovornost u tom smilsu“, istakla je saradnica BCBP.\nTasić je navela da se BCBP godinama bavi analizom posebnih dokaznih mera, čijom zloupotrebnom se istovremeno zloupotrebljavaju lični podaci, kao i „curenjem“ informacija iz policijske istrage u medije, što često za posledicu ima i pritiske na sud, kao i povredu pretpostavke nevinosti okrivljenog.\nIstraživanje u okviru projekta organizacije Partneri za demokratske promene je pokazalo da je praksa sudova u anonimizaciji sudskih odluka izuzetno šarolika. Neki sudovi imaju pravilnike o anonimizaciji koji se međusobno veoma razlikuju, a neki sudovi ove interne akte nisu doneli, pa sudske odluke objavljaju u integralnom delu bez ikakve zaštite ličnih podataka učesnika u postupku.\nOvakvo ponašanje dovodi do kršenja podataka o ličnosti učesnika u postupku i generalno prava na privatnost, te je ova problematika prepoznata i od strane autora Akcionog plana za poglavlje 23, gde se kao jedna od mera predviđa obaveza Vrhovnog kasacionog suda (VKS) da sačini sveobuhvatni pravilnik kojim bi se anonimizovale sudske odluke, koji bi, prema rečima sudije VKS Vesne Popović, trebalo da bude gotov do juna ove godine.\nMeđutim, VKS nema zakonska ovlašćenja da i ostalim sudovima nametne takav pravilnik, te će sudovi sami određivati da li će doneti nove pravilnike po ugledu na taj, ili ih uopšte neće donositi, istaknuto je na konferenciji. Učesnici skupa su zaključili da je sačinjeni Model pravilnika o standardima anonimizacije podataka u sudskim odlukama odlična polazna osnova za buduće postupanje sudova u ovom smislu, i nadaju se da će sudovi u Srbiji to prepoznati i početi da primenjuju ovaj pravilnik u najskorije vreme.\nProfesor Dejan Milenković ocenio je da treba raditi na proaktivnoj transparentnosti, kao i da ovaj Model pravilnika može poslužiti tome da uspostavi jasna i konkretna pravila anonimizacije sudskih odluka, što može biti pozitivan signal da sudove da sami objavljuju što više presuda na svojim sajtovima i publikacijama, koje će anonimizovati u skladu sa pravilnikom.\nGordana Šunjevarić iz kancelarije Poverenika za informacije od javnog značaja i zaštitu podataka o ličnosti ocenila je Model pravilnika kao dobru meru između dva suprotstavljena interesa - pravo javnosti da zna i prava na zaštitu podataka o ličnosti i istakla da se nada da će biti od pomoći u harmonizaciji prakse sudova u ovoj stvari, što bi posredno olakšalo i posao Poverenika prilikom postupanja po žalbama.\nUčesnici konferencije su se složili da je bilo izuzetno teško pomiriti pravo javnosti da bude upoznata sa informacijama sa zaštitom podataka o ličnosti, te da Model pravilnika sadrži i neke pravne standarde koji se moraju tumačiti u svakom konkretnom slučaju, i u skladu sa tim anonimizovati sudske odluke pre objavljivanja. Skupu je prisustvovalo 80 učesnika, predstavnika sudova, tužilaštava, drugih organa javne vlasti, advokature, medija, udruženja građana, međunarodnih organizacija i ambasada.\nPublikacija „Transparentnost i privatnost u sudskim odlukama" pored Modela pravilnika sadrži i analizu postojećih pravila i prakse anonimizacije podataka u sudskim odlukama u Srbiji, kao i savete za uspešnu anonimizaciju podataka u sudskim odlukama u našoj zemlji.\nKonferencija i publikacija su deo projekta koji je podržan od strane USAID Projekta za reformu pravosuđa i odgovornu vlast (JRGA).\nIzveštaj je priredila saradnica BCBP Dunja Tasić\nPovezane teme:vladavina prava, zaštita podataka o ličnosti, sudstvo, Dunja Tasić


Plaketa ministru Vukosavljeviću - Ministarstvo kulture i informisanja\nPlaketa ministru Vukosavljeviću\nMinistru kulture i informisanja Vladanu Vukosavljeviću uručena je Plaketa koju dodeljuje Skupština opštine Svilajnac kao priznanje za doprinos razvoju opštine.\nOvo prestižno priznanje ministar Vukosavljević je primio na svečanosti upriličenoj povodom Dana opštine Svilajnac koji je daleke 1866. godine 29. juna Ukazom kneza Mihaila proglašen varošicom.\nVukosavljević je naglasio da Srbija ne može da bude samo Beograd, da kulturni sadržaji moraju da obogate svaki deo zemlje. "Duh kulture mora da prožima svaki kutak naše zemlje, svaku varoš, svaki grad", kazao je ministar. On je posebno naglasio da je Svilajnac u samom vrhu gradova po izdvajanju za kulturu budući da izdvaja 5 posto iz svog budžeta, što predstavlja primer dobre prakse i mudrog ulaganja lokalne zajednice.\nTokom 2019. godine opština Svilajnac od Ministarstva kulture i informisanja dobila je značajna sredstva za projekte u oblasti kulture. Novac je namenjen adaptaciji Doma kulture u Kušiljevu, uređenju i opremanju dečjeg odeljenja Resavske biblioteke, digitalizaciji bibliotečke građe, adaptaciji kuće Stevana Sinđelića u Grabovcu. Posebnošću svojom se ističe projekat koji je podrazumevao nabavku izložbenih eksponata za Prirodnjački centar koji je postao lider naučnog turizma.\n"Bez ulaganja u kulturu i obrazovanje bilo koja društvena zajednica kao i bilo koji pojedinac u okviru nje nema velike nade za dobru budućnost, zato sa zahvalnošću pozdravljam izdvajanja Svilajnca za kulturu iz opštinskog budžeta", zaključio je Vukosavljević.\nZbog brižljivo negovane tradicionalne kulture i visokog stepena svesti za kulturnu svakodnevicu, Svilajnac je u 2019. godini postao jedan od „Gradova u fokusu“ i tako ušao u krug izabranih lokalnih zajednica koje se razvijaju uz pomoć Ministarstva kulture i informisanja čime dobijaju mogućnost da postanu vidljivi nacionalni kulturni centri.


Završeni protest Vojnog i Policijskog sindikata, prisustvovali i “Oružari” | Ritam Grada - vesti Kragujevac\nZavršeni protest Vojnog i Policijskog sindikata, prisustvovali i “Oružari”\nMirno i bez incidenata danas su održana dva protesta u blizini zgrade Vlade Srbije – jedan protestni u organizaciji Vojnog i Policijskog sindikata Srbije, a drugi Saveza boračkih organizacija Srbije “Sabor” u znak podršek vladi. Podršku protestu Vojnog i Policijskog sindikata pružili su i kragujevački “Oružari”.\nVojni i policijski sindikati Srbije protestovao je zbog lošeg socijalnog i materijalnog položaja pripadnika snaga bezbednosti, dok je Savez boračkih organizacija Srbije “Sabor” održao skup “Za jedinstvo srpskog naroda u očuvanju bezbednosti Srbije”, u znak podrške Vladi Srbije.\nOba skupa počela su, oko podneva, intoniranjem himne “Bože pravde” u samo nekoliko minuta razmaka.\nPredsednik Vojnog sindikata Novica Antić rekao je da ukoliko ne bude dijaloga s predstavnicima vlade planiraju intenzivije proteste koji neće trajati nekoliko sati, već danima.\nPredsednik Policijskog sindkata Veljko Mijailović rekao da “gladna vojska i policija ne mogu da brane Srbiju, ni njene građane”.\nPrema njegovim rečima, policijama koji učestvuju u protestima se preti otkazima, ali se oni ne boje.\nNaveo je i da su predstavnici autoprevoznika koji su dovezli učesnike u Beogad pozvivani na informativne razgovore.\nUčesnici skupa vojnog i policijskog sindikata su završili okupljanje isred Vlade Srbije i uputili su se ka Skupštini Srbije. Planiraju da predsednici parlamenta Maje Gojković i predstavnicima političkih klubova predaju protestno pismo. Protest bi trebalo da bude završen ispred Radio televizije Srbije.\nPredsednik Sabora boračkih organizacija Dejan Marjanović tvrdi da nisu organizovali kontramiting i da njihov skup poziva na jedinstvo i daje podršku Vladi Srbije u jačanju bezbednosti zemlje.\nDok su napuštali skup pojedini učesnici okupljanja boračkih udruženja uzvikivali su učesnicima protesta preko puta “Izdajice”.\nSa ozvučenja tog skupa, čule su se patrioske pesme posvećene Kosovu, dok sa skupa policijskog i vojnog sinidata odzvanja rok muzika i pesme poput “Mi smo uvek zajedno”, “Ustani, kreni” i “Buđav lebac”.\nstari demokrata Feb 12, 2017 at 00:49\nŠta traže Oružari?Veće plate.Neka saopšte visinu primanja u fabrici.Plašim se da je to lični protest predsednika koji nema više dve plaćene funkcije.


Napoli ne staje, na meti zamena za Kulibalija? - Sportske.net\nNapoli ne staje, na meti zamena za Kulibalija?\nDe Laurentis želi da već sada pošalje poruku svojim rivalima.\nRajola u ulozi mirotvorca, Napulj ne gubi svoje dete!Poznata sudbina Hamesa Rodrigeza!Skauti sa "Old Traforda" u nedelju u Italiji!"Ćolova" generalka, ovako će izgledati nova odbrana Atletika!Gotovo, Napoli doveo pojačanje u veznom redu!\nKarlo Anćeloti nije uspeo da napravi ozbiljniji posao sa Napolijem ove sezone po pitanju trke za Skudetom.\nNapolitanci će još jednu sezonu završiti na mestu viceprvaka Italije, jasno je italijanskom treneru trebaju značajnija finansijska sredstva.\nKontroverzni biznismen i vlasnik kluba sa juga Italije je izgleda spreman da pruži podršku svom stručnjaku, jedno veliko pojačanje je već rešeno preko Rajole.\nPrema pisanju Gazete tu neće stati, na redu je pojačavanje defanzive igračom iz Premijer lige.\nU pitanju je Nejtan Ake, Holanđanin je pre dve godine konačno napustio Čelsi, trenutno nastupa za Bornmut gde dokazuje svoj potencijal.\nOko Napolija se spekuliše da će ih napustiti Kalidu Kulibali, u pitanju su astronomske cifre, fudbaler "Trešnjica" bi bio dostupan za sumu od oko 35 miliona evra, samo je pitanje da li bi u slučaju dolaska oformio partnerstvo sa Senegalcem ili nekim drugim.


Saopštenje NBS: devizmne rezerve – 10.674,4 miliona evra – Balkanekspresrb.rs\nVeći odlivi iz deviznih rezervi realizovani su po osnovu izmirivanja obaveza Republike Srbije prema inokreditorima u iznosu od 99,3 miliona evra, povlačenja devizne obavezne rezerve banaka u neto iznosu od 77,1 milion evra i otplate duga MMF-u u iznosu od 7,3 miliona evra na ime iskorišćenih sredstava u okviru stand-by aranžmana iz 2009. godine. Ostali odlivi iznosili su 18,4 miliona evra neto\nDEVIZNE rezerve Narodne banke Srbije su na kraju oktobra iznosile 10.674,4 miliona evra, čime se obezbeđuje pokrivenost novčane mase (M1) od 283 odsto i oko sedam meseci uvoza robe i usluga, i što je za 163,0 miliona evra više u odnosu na prošli mesec.\nVeći devizni prilivi ostvareni su po osnovu intervencija Narodne banke Srbije na međubankarskom deviznom tržištu i prodaje hartija od vrednosti Republike Srbije denominovanih u evrima na domaćem finansijskom tržištu u ukupnom iznosu od 187,8 miliona evra. Ostali prilivi iznosili su 54,4 miliona evra.\nVeći odlivi iz deviznih rezervi realizovani su po osnovu izmirivanja obaveza Republike Srbije prema inokreditorima u iznosu od 99,3 miliona evra, povlačenja devizne obavezne rezerve banaka u neto iznosu od 77,1 milion evra i otplate duga MMF-u u iznosu od 7,3 miliona evra na ime iskorišćenih sredstava u okviru stand-by aranžmana iz 2009. godine. Ostali odlivi iznosili su 18,4 miliona evra neto.\nNeto devizne rezerve na kraju oktobra iznosile su 8.731,0 milion evra. Te rezerve predstavljaju ukupne rezerve umanjene za devizna sredstva banaka po osnovu obavezne rezerve, kao i za sredstva povučena od Međunarodnog monetarnog fonda u okviru aranžmana zaključenog 2009. godine.\nObim realizovane trgovine devizama na međubankarskom deviznom tržištu u oktobru iznosio je 586 miliona evra i bio je za 219,2 miliona evra veći nego u prethodnom mesecu. U prvih deset meseci ove godine u međubankarskoj trgovini realizovano je ukupno 6.531,2 miliona evra.\nDinar je u oktobru nominalno deprecirao prema evru za 0,8%, a Narodna banka Srbije je u tom mesecu intervenisala na međubankarskom deviznom tržištu kupovinom 70 miliona evra i prodajom 10 miliona evra kako bi ublažila prekomerne dnevne oscilacije kursa.♦


Žestoka rasprava uoči govora izraelskog premijera\nU Vašingtonu jača rat rečima povodom odluke izraelskog premijera Benjamina Netanjahua da prihvati poziv da se sledeće nedelje obrati Kongresu, čije vodjstvo se o tome nije prethodno konsultovalo sa Belom kućom, što je uobičajena praksa.\nSavetnica za nacionalnu bezbednost Suzan Rajs je nedavno osudila tu odluku što je dovelo do novih pitanja o stanju odnosa Sjedinjenih Država sa svojim glavnim saveznikom na Bliskom istoku.\nOsuda Netanjahuovog govora u Kongresu, koju je u razgovoru sa poznatim novinarom Čarlijem Rouzom izrekla savetnica za nacionalnu bezbednost Suzan Rajs, je do sada najoštrija reakcija administracije.\n„Sa obe strane je sada ubačena doza stranačke surevnjivosti što nije samo nepoželjno, već je i destruktivno za naše odnose.“\nSa stanovišta administracije, u pitanju je činjenica da je poziv Benjaminu Netanjahuu potekao ne od predsednika Obame već od njegovih protivnika u Kongresu, predvodjenom republikancima. Zvaničnici Bele kuće su podržali izjavu Suzan Rajs ističući da bi odnosi sa Izraelom trebalo da budu iznad stranačke politike.\n„Postoji duga tradicija u Sjedinjenim Državama - da se naši odnosi sa Izraelom ne svode na medjustranačke odnose“, rekao je portparol Bele kuće Džoš Ernest.\nIzjava Suzan Rajs je do sada najjasnija potvrda nivoa uznemirenosti administracije, kako neki smatraju, da sada najgorim stanjem u američko-izraelskim odnosima. Spremnost predsednika Obame da pregovara sa Iranom je jedan od razloga za nesuglasice, ali je već više godina očigledno da se Obama i Netanjahu ne slažu baš najbolje.\nIpak se smatra da su američko –izraelski odnosi suviše važni da bi doživeli neuspeh. Predsednik Obama je nastavio kontinuiranu vojnu podršku jevrejskoj državi, uključujući finansiranje takozvane „gvozdene kupole“, protivraketnog sistema koji presreće rakete lansirane iz Pojasa Gaze. Problemi potiču od niza različitih okolnosti, kaže bivši zvaničnik Stejt departmenta Eron Dejvid Miler.\n„Imate tu tekuću sapunicu, koja u stvari potiče iz ličnih odnosa predsednika Obame i Netanjahua, imate završnu fazu pregovora sa Iranom sa pojačanom osetljivošću, kako u Izraelu tako i u Americi, imate republikance koji prvi put tokom dva mandata predsednika Obame sada kontrolišu oba doma Kongresa i, najzad, imate skore parlamentarne izbore u Izraelu.“\nAmerička podrška Izraelu je uvek bila dvostranačka, ali bi poziv demokratskjim zakonodavcima da ne prisustvuju govoru izraelskog premijera mogao da predstavlaj prekretnicu. Predsednik Obama se u prošlosti sam obraćao godišnjem skupu AIPAC-a, proizraelske lobističke organizacije. Ove godine će ga na tom skupu predstavljati savetnica za nacionalnu bezbednost Suzan Rajs i ambasadorka u UN Samanta Pauer.


POMOĆ IZ SEULA Bivši fudbaler Zvezde donirao 50.000 evra | Happy BSC portal\nPOMOĆ IZ SEULA Bivši fudbaler Zvezde donirao 50.000 evra\nAleksandar Pešić, bivši fudbaler Crvene zvezde, a sada korejskog Seula, uključio se u akciju pomoći Srbiji u borbi protiv korona virusa.\nFudbalski as iz Južne Koreje donirao je 50.000 evra za kupovinu dva imunohemijska aparata koji je biti hitno prosleđena u KBC Dragiše Mišović i Klinički centar Srbije! Takođe, deo medicinske opreme namenio je i za Klinički centar Niš.\n- Rođeni sam Nišlija i obaveza mi je da pomognem svima kojima je potrebna pomoć u ovako teškim trenucima - rekao je Pešić.\nJedan od najpopularnijih fudbalera u Južnoj Koreji koristi na svakom koraku svoj uticaj da promoviše Srbiju, pa postoji realna mogućnost da uskoro stigne i pomoć iz Seula.\n- Ovde su uspešno savladi korona virus, imaju dosta iskustva i verujem da će pomoći - istakao je ovaj fudbaler.


NUNS: Blage kazne za pretnje novinarima - Društvo - Dnevni list Danas\nPočetna » Društvo » NUNS: Blage kazne za pretnje novinarima\nNUNS: Blage kazne za pretnje novinarima\nBlage kazne za pretnje i napade na novinare stvaraju nepoverenje u pravosuđe, a posledica je da novinari odustaju od prijavljivanja takvih slučajeva, izjavila je danas pravnica Nezavisnog udružena novinara Srbije (NUNS) Marija Vukasović.\n1Piše: Fonet 27. marta 2019. 16.32 Izmenjeno: 28. marta 2019. 11.34\nOna je bila učesnica u panelu posvećenom govoru mržnje koji je održan u Beogradu. Prema rečima Vukasović, kazne za napade i pretnje novinarima su najčešće uslovne, a veliki je i broj slučajeva u kojima se konstatuje da nema elemenata krivičnog dela.\nOna je navela i primere u kojima su sudovi ocenili da nema kvalifikovanih i dokazanih pretnji. Rečenice koje za pravosuđe nislu bile dovoljno preteće su: „novinarčiću, dao bih ti metak u čelo“ ili „dobijem poriv da mu se šipkama objasne neke stvari po rošavom licu“.\nPredstavnica NUNS ukazala je i da se u velikom broju slučejeva tužilaštvo čak i ne upušta u postupak, već u samom startu odbacuje krivičnu prijavu po službenoj dužnosti i upućuju na podnošenje privatnih tužbi. „To je posebno opasno kada su u pitanju novinari na lokalu i kada pretnje dolaze od funkcionera ili iz centara moći. To su ipak mala mesta u kojima se svi poznaju i mnogo ozbiljnije se moraju shvatiti takve pretnje“, upozorila je.\nOna je ocenila i da su su se tužilaštva aktivirala poslednjih meseci, pa su pojedini slučajevi pretnji i napada na novinare brzo rešeni, ali je skrenula pažnju da su to uglavnom slučajevi kada je reč o nekim poznatijim novinarima i kada se podigne veća prašina. Podseća i da je slučaj podmetanja bombe pod prozor novinara Dejana Anastasijevća iz 2007. godine još u predistražnom postupku. Sudija Apelacionog suda Irena Garčević podsetila je da je sloboda govora zagarantovana Ustavom, ali da nije apsolutno pravo, već je ograničena.\n„Ponekad se sa jedne strane nađe pravo na slobodu izražavanja, a sa drge strane pravo na jednakost i nediskriminaciju i tada sloboda govora može biti ograničena“, konstatovala je Garčević. Ona je ukazala i na slučajeve u kojima ne postoji namera da nešto bude govor mržnje, već je reč o kritici i skretanju pažnje na neke pojave. „I u našoj praksi je bilo primera da nije bilo namere da se iznose diskriminatorne ideje. To je pravo novinara da kritički ukaže na pojave u društvu“, rekla je Garčević.\nPodsetila je da su sudovi postupali i u slučajeviuima kada su na odgovornost pozivani urednici koji su neselektivno odobravali i emitovali komentare čitalaca, koji su sadržali govor mržnje.\nMediji, NUNS, pretnjeBeograd\nBerlin se zalaže za ograničenje izvoza vakcina proizvedenih u Evropi\n27. marta 2019. u 16.36\nKad novinarka napise ,, tenkovi na ulicama ,, sta kazete…cutite sta ce sef reci.


Lopetegi o reprezentaciji: Opet bih uradio isto - Vijesti.me\nTRENER REALA O BURNOM LJETU\nLopetegi o reprezentaciji: Opet bih uradio isto\nOn je poručio da je navijač španskog nacionalnog tima i da se raduje zbog novog selektora Luisa Enrikea\nTrener Reala iz Madrida Đulen Lopetegi kaže da ne žali zato što je nekoliko dana pred Svjetsko prvenstvo objelodanio da će sa pozicije selektora španske reprezentacije otići da trenira kraljevski klub. Zbog toga je momentalno dobio otkaz od Španske fudbalske federacije.\nReal više nema Kristijana Ronalda i Zinedina Zidana, a sa novim trenerom ima poraz u Superkupu Evrope, ali i tri pobjede iz tri meča u španskoj La Ligi. Lopetegi je pred internacionalnu pauzu za mečeve Lige nacija govorio na jednom madridskom radiju.\n"Real je mnogo porastao od kako sam ga ja napustio kao igrač. Veličina je uvijek postojala, a sa novim titulama ona je narasla još više. Kada sam ja otišao imao sam 24 godine, došao sam u Real kao igrač sa 18" , dodao je trener Reala.\nOn je takođe poručio da je navijač španske reprezentacije i da se raduje zbog novog selektora Luisa Enrikea. Lopetegi je u radijskoj emisiji uporno odbijao da priča o pregovorima između njega i Reala dok je bio selektor, piše Sport klub.\n"Ono što smo uradili smo uradili jer smo mislili da tako treba, uvijek gledajući iz perspektive da sve bude podređeno Realu. Uradili smo to na čestit i odgovoran način", poručio je Lopetegi.\n"Što se tiče Kristijana Ronalda nisam pričao sa njim. Kada sam ja došao, on je već jasno objavio da hoće da ide. On je fenomenalan igrač i poštovao sam njegovu odluku".\n"Na početku sam imao neke svoje zahtjeve i igrače koje bih volio, ali igrači koje imamo su odlični na svim pozicijama. Možemo sa njima da se borimo za sve titule. Neću da pričam o igračima koji nisu u našem timu. Dopadaju mi se Bejl, Benzema, Asensijo, Isko, ostali koji nisu kod nas zaslužuju poštovanje, ali ne i našu pažnju", kaže Lopetegi koji je odbio i da odgovori na pitanje da li bi prije želio Nejmara ili Mbapea u timu.


Polovni Kaiser kamioni sa otvorenim sandukom oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa otvorenim sandukom > Kaiser\nPolovna Kaiser kamioni sa otvorenim sandukom na prodaju\nOvo su rezultati pretrage polovnih Kaiser kamioni sa otvorenim sandukom mašina koje su za prodaju. Kaiser kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Kaiser kamioni sa otvorenim sandukom u Brend sekciji.\nOvde je kompletna lista polovnih Kaiser kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Kaiser kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Kaiser kamioni sa otvorenim sandukom koje Vas interesuju.


Daniel Day-Lewis ulazi u istoriju Hollywood-a Prolog\nBritanski glumac Daniel Day-Lewis mogao bi ući u istoriju Hollywooda osvoji li, kako se očekuje, svog trećeg Oscara za najbolju glavnu mušku ulogu na svečanoj dodeli koja će se održati 24. februara u Los Angelesu.\nJavnost je, međutim, podeljena oko toga ko je najzaslužniji za nagradu američke Akademije filmskih umetnosti za najbolju sporednu mušku ulogu, pokazalo je ispitivanje javnog mnjenja.\nDay-Lewis je za ulogu šesnaestog predsednika SAD-a Abrahama Lincolna u biografskoj ratnoj drami Stevena Spielberga Lincoln već odneo sve vodeće nagrade ove sezone.\nOsvoji li Day-Lewis Oscara, biće prvi koji je ga je dobio čak tri puta, nakon što mu je tu nagradu 1990. donela uloga kvadriplegičnog irskog umetnika Christyja Browna u filmu Moje levo stopalo, i 2008. uloga pohlepnog naftaša Daniela Plainviewa u istorijskoj drami Biće krvi.\nSam Day-Lewis, koji svoje uloge izuzetno pažljivo bira te se u proteklih 20 godina pojavio u tek desetak filmskih uloga, ne uzima ništa zdravo za gotovo. Spielberg ga je tek iz trećeg pokušaja uspeo nagovoriti da se prihvati naslovne uloge u Lincolnu.\nČlanovi Akademije obožavaju iznenađenja, tako da je zaista najgora stvar imati neka očekivanja, kazao je glumac nakon dodele nagrada Screen Actors Guild za koje glasuju glumci, na kojoj je odneo nagradu za najbolju glavnu mušku ulogu.\nJavnost je podeljena oko toga kome bi američka filmska akademija sa svojih šest hiljada članova trebala dodeliti Oscara za najbolju sporednu mušku ulogu.\nNa popisu nominovanih nalaze se Alan Arkin iz filma o iranskoj krizi talaca Argo, Robert de Niro (U dobru i u zlu), Philip Seymour Hoffman (Master), Tommy Lee Jones (Lincoln) i Christoph Waltz iz Tarantinovog filam Djangova osveta.


Danijel Pavlović: Stiže “Tahikardia” : Crveni tepih\nDanijel Pavlović: Stiže “Tahikardia”\nMladi pop pevač Danijel Pavlović poslednjih nekoliko meseci vredno radi na svom albumu prvencu koji bi u septembru trebao da ugleda svetlost dana.\nPavlović je izuzetno predan radu na pesmama za svoj album, ali punom parom radi i za svoje kolege. Poseban slučaj je pesma pod nazivom “Tahikardia”, koja je ujedno i naslovna pesma albuma.\n- Danijel je svestan da sa prvim albumom ne sme da napravi promašaj, pa vrlo pažljivo bira pesme koje će snimiti. Za sada se dvoumi da li da promociju albuma započne baladom ili pesmom “Tahikardia” po kojoj je album i dobio ime. U pitanju je numera koju je uradio zajedno sa Damirom Handanovićem, koja nije bila planirana za njega. Mnogo pevača je bilo zainteresovano za pomenutu pesmu za koju oni koji su je čuli tvrde da je u pitanju apsolutni hit. Njih dvoje su se dugo dvoumili kome da je prodaju, ali su na kraju zaključili da je najbolje da je ipak snimi Danijel. Inače, zajedno su uradili dosta pesama za mnoge poznate izvođače, a publika će imati prilike da ih čuje već od septembra – kaže izvor portala Opera17.\nKontaktirali smo Danijela koji je potvrdio priču da pesma “Tahikardia” nije bila rađena za njega, ali da se ipak odlučio da je snimi. Pavlović je za čitaoce portala Opera17 otkrio još neke detalje o albumu:\n- Da. Sada smo moj producentski tim i ja potpuno sigurni da će se “Tahikardia” naći na mom albumu, koji će, evo imate ekskluzivu da saznate, nositi istoimeni naziv! Pesma je brza, interesantna, puna energije, a kao i ostale sa mog albuma ima malo hrabriji tekst. Muziku i aranžman je uradio moj prijatelj i saradnik Damir Handanović, a ja sam uradio tekst. Na albumu će se naći devet pesama, na kojima se radi uveliko, i nadam se da će do prvog septembra sve biti završeno. Pesme su zaista dobre, album je interesantan, i potpuno drugačiji od onoga šta se od mene očekuje. Zaista, jedva čekam da ga publika čuje – kaže Danijel za portal Opera17.


Izazovno remek delo Roger Dubuis brenda - Lux Life luksuzni portal: Moda, Stil, Trendovi, Kolekcije 2019/2020...\nDanas, časovničari posvećuju podjednaku količnu pažnje estetskom aspektu svojih kreacija, koliku usmeravaju ka tehničkom delu. Praksa deljenja unutrašnje lepote turbijona, došla je zajedno sa izumom safirnih kućišta. Fokus na estetski dizajn otvorio je nova vrata u svetu stila i dekoracije nekada skrivene lepote, kroz brojne varijante ulepšavanja dragim kamenjem i graviranjem.\nMeđu najfinijim primerima ove prakse nalazi se i Roger Dubuis Excalibur Spider Ultimate Carbon časovnik koji nam jasno demonstrira umešnost zanatlija koji su ga kreirali. Niko ne može kreirati prefinjeni časovnik toliko dobro kao ovaj brend, zbog čega su inovacije i pomeranje tehničkih i estetskih granica do same tačke pucanja integralni deo DNK ovog brenda. Oni takođe gaje i neustrašivu sposobnost i odlučnost u uzdrmavanju kodova časovničarstva i kršenju postojećih pravila.\nOvaj izazovni i kompleksni model napravljen je pre svega od karbona, a dekorisan je dijamantima, u maniru odvažne jukstapozicije. Dekorisani časovnik takođe poseduje oprugu u obliku zvezde i keltski krst preko turbijonske kočije, pri čemu su oba elementa dekorisana dijamantima. Indikator rezervne energije nalazi se na poziciji devet sati. Excalibur je definitivno odvažni korak ovog brenda u spajanju moderne tehnologije sa estetskim tradicijama.\nPROČITAJTE SLEDEĆI TEKST: Vacheron Constantin kolekcija časovnika kao omaž kralju džungle


U Đakovici žive tri Srpkinje, protiv povratka četvrte i institucije Kosova - JUGPRESS\nU Đakovici žive tri Srpkinje, protiv povratka četvrte i institucije Kosova\nOd nekadašnjih 12 000 Srba u Đakovici, danas u manastiru Uspenja Presvete Bogorodice žive dve monahinje i jedna iskušenica.\nPočetkom juna je u svoj stan, koji je bio uzurpiran, odlučila da se vrati i Dragica Gašić.\nTa nejna namera da živi u rodnom grdau izazvala je proteste jednaest nevladinih oranizacija iz Đakovice ali i šikaniranja od strane nadležne inspekcije koja od nje traže brdo dozvola i ateste za ulazna blindirana vrata.\nIronija je da ministar za zajednice i povratak Goran Rakić, koji je zadužen i za ovakve slučajeve povratka, pisao ambasadorima zemlaja Kvinte (SAD, Velika Britanija, Nemačka, Italija, Francuska), kao i ambasadorima Norveške, OEBS Misije i Evropske unije na Kosovu.\nTo znači da on kao min istar, zapravo, ne može ništa da uradi u delokrugu rada svog ministarstva.\nNikakvih reakcija međunarodne zajednice povodom ovog slučaja do sada nije bilo.\nNejasno je da li predstavnici medjunarodne zajednice , koji na listi vrednosti visoko postavljaju poštovanje ljudskih prava, borbu protiv nasilja nad ženama (pretnje i pritisci koje Dragica Gašić trpi svakako jesu i to), privatne imovine i slobodu kretanja, ne smatraju da te vrednosti treba da se poštuju i na Kosovu, koje je u procesu evropskih integracija.


Novi pokušaj hapšenja Radovana Karadžiæa - 2004-03-13\nDragomir Periæ, portparol Centra javne bezbjednosti Bijeljina, prema javljanju lokalnih medija,na konferenciji za novinare održanoj u Bratuncu govoreæi o samom toku akcije saopštio je da je policija pojaèala aktivnosti i patroliranje, blokirala puteve prema Bratuncu i na graniènom prelazu prema Srbiji.\nU akciji je uèestvovalo 150 pripadnika specijalne policije, a pod pojaèanom kontrolom našlo se i 50 kilometara granice duž Drine prema Srbiji.\nPomoæ pripadnicima MUP-a Republike Srpske pružili su i pripadnici Državne graniène službe, a o njenom izvoðenju obaviješteni su i pripadnici Stabilizacionih snaga i Misije evropske policije. Jedini rezultat današnje akcije, koja je okonèana u ranim poslijepodnevnim satima, jeste oduzimanje nekoliko komada nelegalnog oružja i manje kolièine švercovane robe na formiranim policijskim punktovima, kazao je Periæ.\nIako je Narodna skupština Republike Srpske još 2001. godine donijela Zakon o saradnji sa Haškim tribunalom, kojim se precizira obaveza lokalnih policijskih snaga da tragaju i hapse lica optužena da su poèinila ratne zloèine, ovo je prva akcija koju je samostalno pokrenulo i izvelo Ministarstvo unutrašnjih poslova a èiji je cilj bio hapšenje lica sa haških optužnica.


Novi radnici “Sportek”-a od danas na poslu - KVorum.net / Kotor-Varoš -\nNovi radnici “Sportek”-a od danas na poslu\nAutor: Slaven Šubara / Datum: 26.09.2016. 12:59\nFabrika obuće “Sportek” Kotor Varoš počela je sa prijemom novih radnika za kojima se ukazala potreba u skladu sa rastom obima posla.\n– Prvi novi radnici su danas stigli na posao, a tokom sedmice će pristići i ostali. Planirano je da ove sedmice zaposlimo 110 novih radnika – rekao je direktor “Sporteka” Miroslav Petrešin.\n“Sportek”, koji su osnovali italijanski investitori, najveći je poslodavac u Kotor Varošu, a prije prijema novih radnika imao je 1.827 zaposlenih.\nPetrešin nje tokom prošlosedmične posjete ministra industrije, energetike i rudarstva RS Petra Đokića kazao da na ovome neće stati i da “Sportek” konstantno proširuje svoje razvojne planove i proizvodne pogone.\nTada je istaknuto da bi “Sportek” u narednoj godini trebao proširiti pogone na novih 6.000 kvadratnih metara što će obezbijediti zapošljavanje dodatnih oko 600 radnika.\nĐokić je rekao da će Vlada RS obezbijediti podsticaj za otvaranje novih radnih mjesta u “Sporteku”, jer on pruža značajan doprinos industrijskom rastu RS, i punih 20 godina redovno izmiruje obaveze prema radnicima i državi.\nPrethodna vijest: Dan Republike Srpske u Kotor Varošu podržalo 8.112 građana Sljedeća vijest: Održan memorijalni šahovski turnir „Mladen Džombić“


10 najboljih hotela u blizini: Torrione Aragonese - TripAdvisor\nNajbolji hoteli u blizini: Torrione Aragonese, Giovinazzo\nHoteli u blizini: Torrione Aragonese\nPiazza Porto, 70054 Giovinazzo, Italija\nČitajte komentare o: Torrione Aragonese\nNoćenja s doručkom i pansionijoš 602\nKuća na selujoš 10\n98 od 3.102 objekta odgovara vašim filterima. Obriši sve filtere\nUdaljenost od: Torrione AragonesePrvo pogledajte objekte najbliže centru koji imaju potvrđene raspoložive kapacitete za izabrane datume kod naših partnera\nFiltrirajHoteli50 km od lokacije Torrione Aragonese\nUdaljenost od: Torrione Aragonese\n0,3 km od: Torrione Aragonese\nBr. 1 u pogledu odnosa cena/kvalitet od 88 hotela u Giovinazzo\n10,8 km od: Torrione Aragonese\nBr. 2 u pogledu odnosa cena/kvalitet od 88 hotela u Giovinazzo\n1,7 km od: Torrione Aragonese\nBr. 3 u pogledu odnosa cena/kvalitet od 88 hotela u Giovinazzo\n4,1 km od: Torrione Aragonese\nBr. 4 u pogledu odnosa cena/kvalitet od 88 hotela u Giovinazzo\n3,8 km od: Torrione Aragonese\nBr. 5 u pogledu odnosa cena/kvalitet od 88 hotela u Giovinazzo\n7,5 km od: Torrione Aragonese\nBr. 6 u pogledu odnosa cena/kvalitet od 88 hotela u Giovinazzo\n6,6 km od: Torrione Aragonese\nBr. 7 u pogledu odnosa cena/kvalitet od 88 hotela u Giovinazzo\n6,9 km od: Torrione Aragonese\nBr. 8 u pogledu odnosa cena/kvalitet od 88 hotela u Giovinazzo\n9,2 km od: Torrione Aragonese\nBr. 9 u pogledu odnosa cena/kvalitet od 88 hotela u Giovinazzo\n17,7 km od: Torrione Aragonese\nBr. 10 u pogledu odnosa cena/kvalitet od 88 hotela u Giovinazzo\n18,4 km od: Torrione Aragonese\nBr. 11 u pogledu odnosa cena/kvalitet od 88 hotela u Giovinazzo\n18,3 km od: Torrione Aragonese\nBr. 12 u pogledu odnosa cena/kvalitet od 88 hotela u Giovinazzo\nBr. 13 u pogledu odnosa cena/kvalitet od 88 hotela u Giovinazzo\n14,6 km od: Torrione Aragonese\nBr. 14 u pogledu odnosa cena/kvalitet od 88 hotela u Giovinazzo\nBr. 15 u pogledu odnosa cena/kvalitet od 88 hotela u Giovinazzo\n14,9 km od: Torrione Aragonese\nBr. 16 u pogledu odnosa cena/kvalitet od 88 hotela u Giovinazzo\n17,4 km od: Torrione Aragonese\nBr. 17 u pogledu odnosa cena/kvalitet od 88 hotela u Giovinazzo\n17,1 km od: Torrione Aragonese\nBr. 18 u pogledu odnosa cena/kvalitet od 88 hotela u Giovinazzo\n17,5 km od: Torrione Aragonese\nBr. 19 u pogledu odnosa cena/kvalitet od 88 hotela u Giovinazzo\n16,6 km od: Torrione Aragonese\nBr. 20 u pogledu odnosa cena/kvalitet od 88 hotela u Giovinazzo\n18,0 km od: Torrione Aragonese\nBr. 21 u pogledu odnosa cena/kvalitet od 88 hotela u Giovinazzo


Izvor: Radio Slobodna Evropa, 07.Mar.2021, 11:02\nPoglavar Rimokatoličke crkve papa Franja održao je 7. marta u gradu Erbilu u Iraku najveću misu tokom istorijske posete toj zemlji. Papa je u iračkom delu Kurdistana održao misu pred hiljadama vernika koji su ga na travnjaku i tribinama stadiona dočekali klicanjem. "Irak će uvek biti sa mnom i u mom srcu", rekao je papa i dodao da je čuo "glasove bola i teskobe, ali i glasove nade i utehe". Poslednjeg dana posete Iraku, Papa je prethodno u Mosulu služio misu na...\nN1 televizija: Papa Franja održao najveću misu tokom posete Iraku\nPapa Franja stigao je u nedelju na sever Iraka gde se pomolio u ruševinama crkava koje je uništila Islamska država, a kasnije će predvoditi misu pod otvorenim nebom. Njegova prva stanica u nedelju bila je u Mosulu, nekada uporište Islamske države. Molio se za iračke žrtve rata na gradskom...


PRVI KRAFTOVSKI KUTAK U DOMU VOJSKE 18. I 19. JUNA – Trg Preduzetništva\nPRVI KRAFTOVSKI KUTAK U DOMU VOJSKE 18. I 19. JUNA\nU petak i subotu, 18. i 19. juna, u bašti Doma vojske na Beogradskom keju organizovali smo novu manifestaciju. U želji da i između dva Novosadska noćna bazara okupimo sve koji vole i cene ručno proizvedene đakonije razne, upriličili smo ovaj susret na kome su se predstaviti stvaraoci hrane, pića, nakita i uspomena raznih…\nJedini uslov da neko izlaže na ovoj manifestaciji bio je da sve što se stvara da se stvara – ručno. Svesni smo da ovakvi proizvodi imaju posebnu vrednost i želili smo da ih izdvojimo i predstavimo posetiocima. Jedini uslov za posetioce bio je – da dođu, ponesu dobro raspoloženje i uživaju u programu koji smo pripremili.\nFotografije sa ovog događaja možete pogledati na fb stranici Trga preduzetništva.\nNovosadskog noćnog bazara i


Mornar odustao, Partizan na potezu - Sport - Dnevni list Danas\nPočetna » Sport » Mornar odustao, Partizan na potezu\nZa danas zakazana sednica Skupštine ABA lige\nPoslednje dve sednice Skupštine ABA lige bile su poprilično duge (više od četiri sata) i tenzične, a da li će i današnja biti slična u mnogome će zavisiti od toga šta će klubovima biti prioritet.\n1Piše: N. M. 16. jula 2020. 08.07 Izmenjeno: 08.08\nU fokusu bi trebalo da bude žreb za takmičarsku 2020/21. čiji je početak predviđen za 19. septembar; predmet diskusije mogao bi da bude i deo vezan za preventivu usled pandemije korona virusa kako bi prvenstvo moglo da startuje na vreme, a sam vremenski interval zavisiće i od poteza Mornara, odnosno Partizana.\nPočetak sednice predviđen je za 11 časova; nakon odluke Evrolige da iz ABA lige naredne sezone u Evrokupu učestvuju Partizan, Budućnost i Cedevita Olimpija, u Mornaru su bili vrlo besni i salve kritika uputili su na obe adrese (Evroliga i ABA liga).\nBarani su poručivali da su spremni da idu do kraja kako bi se utvrdila krivica, međutim nakon priznanja ljudi koji odlučuju o tome ko će igrati u Evrokupu, da odluka nije donešena na osnovu plasmana u takmičarskoj 2019/20, odnosno da je Cedevita Olimpija izabrana po njihovom nahođenju, u Mornaru su „spustili loptu“ i izgleda pomirili sa činjenicom da se ABA liga u datom kontekstu, uopšte nije puno pitala.\nPredstavnici Partizana su na prethodnoj sednici, iako pravno-formalni odnos između Crvene zvezde i FMP uopšte nije bio na dnevnom redu, „opipali puls“ rukovodećih ljudi preostalih devet klubova u vezi sa njihovom incijativom da tim iz Železnika bude izbačen u ABA 2 ligu zbog bliskih odnosa sa velikanom sa Malog Kalemegdana.\nNavodno im je tada Domagoj Čavlović iz Cibone, predsedavajući sednicom, poručio da eventualne dokaze prilože nadležnom sudu i da samo na taj način njihova incijativa može da proizvede određene konsekvence po FMP.\nBez čvrstih, jasnih i pravno utemeljenih dokaza čitava halabuka završila bi se na pukom teoretisanju, baš kao i u slučaju Mega Bemaksa, kojim upravlja jedna menadžerska agencija, a koja pak ima nebrojano klijenata u gotovo svim relevantnijim klubovima ABA lige od Crvene zvezde, Partizana, Budućnosti….\nABA liga, Košarkaški klub Mornar Bar, Košarkaški klub Partizan\n16. jula 2020. u 08.55\nTo je isto kao kada bi sada neko morao da dokazuje da je trenutno dan a ne noc, i to nekim papirima. Stvarnost ne postoji,ona je imaginarna, papirima se dokazuje istina?!


Trijumf Leotara nad Bratuncem\nKošarkaši Leotara su u uzbudljivom finišu na svom parketu savladali Bratunac sa 81:78.\nJunak trijumfa bio je Božo Đurasović koji je ubacio posljednjih pet poena za Trebinjce, a ukupno ih je postigao 21, tako je bio najefikasniji igrač svog tima, a učinku je dodao 10 skokova i četiri asistencije.\nNikola Jeftić je postigao 18, Nikola Đurasović 16, a Dejan Šakotić je meč završio sa 11 poena i šest asistencija.\nU poraženom timu Džozef Džek Rauč je ubacio 26, Antonio Nelson Vejd 16 uz pet dodavanja, a Nikola Ćirković 15, dok je Zoran Vilotijević pored devet poena imao 11 skokova i četiri asistencije.\nLeotar (7-3) je treći, a Bratunac (6-5) četvrti na tabeli, oba tima sakupila su po 17 bodova koliko ima i drugoplasirani Spars (6-5), dok je prvi banjalučki Borac sa 18 bodova i maksimalnim učinkom od devet pobjeda u isto toliko mečeva.\nNEWER POSTMarko Cerović – životni put od Rudog do prevodioca meksičkog ambasadora (VIDEO)\nOLDER POSTTeška pobjeda crveno-bijelih (VIDEO)


Pogledajte kako će izgledati kružni tok u Cazinu na Maloj Lisi – Havin most - Akta.ba\n22.04.2019. 08:51 / Izvor: Akta.ba\nIzgradnja kružnog toka, odnosno rekonstrukcija raskrsnice na magistralnoj cesti u naselju Mala Lisa u Cazinu zvanično je počela 15. aprila. Višestruko vrijedan projekat trebao bi biti završen u naredna četiri mjeseca, a s njegovom realizacijom uveliko riješen problem saobraćaja na ovoj lokaciji.\nS obzirom na dio magistralne ceste koji se direktno oslanja na uži dio grada Cazina, ovaj je projekat od velike važnosti za uređenje i dalji razvoj Cazina.\nSam projekat, izvedbu i nadzor obavljaju domaće kompanije pa će tako radove izvoditi sarajevski "Euro- Asfalt", a kreditori su Međunarodna banka za obnovu i razvoj (IBRD) i Evropska investicijska banka (EIB).\nNajfrekventnija saobraćajnica u Unsko-sanskom kantonu postaje radilište na ovom dijelu, a u narednih četiri mjeseca, koliko će radovi trajati, neće biti dužih obustava saobraćaja, ali će se on usporenije odvijati jednom trakom kroz samo gradilište.\nU prilogu donosimo kako će izgledati novi kružni tok Mala Lisa-Havin most.


Izuzetno slab promet na domaćem tržištu akcija i pad BELEX indeksa obeležili su prvi trgovački dan u nedelji na Beogradskoj berzi.\nUkupan promet na trgovanju je, zahvaljujući državnim obveznicama Republike Srbije, iznosio 79,8 miliona dinara (676,1 hiljada evra). Indeks najlikvidnijih akcija, BELEX15, skliznuo je za 0,1 procenat na 731,62 poena, a BELEXlajn je registrovao minimalnu negativnu korekciju i zaključen je na 1.519,35 poena.\nNajtrgovanija akcija NIS\nNajtrgovanija akcija je bila Naftna industrija Srbije, koja je ostvarila promet od nepunih 0,3 miliona dinara po prosečnoj ceni od 677 dinara, za 0,4 posto nižoj nego na prethodnom trgovanju.\nZemunska Galenika Fitofarmacija je pala za pola procenta na 2.755 dinara, uz neveliku realizaciju, dok je bečejski Sojaprotein, takođe uz skromno trgovanje, ojačao za gotovo 1,5 odsto na 140 dinara.\nSlab promet registrovao je i Aerodrom "Nikola Tesla", koji se zadržao na cenovnom nivou od 1.735 dinara, a zanemarljivo je bilo i trgovanje akcijama beogradskog društva za spoljnu i unutrašnju trgovinu "Hempro" po nepromenjenoj ceni od 510 dinara u odnosu na prethodnu trgovačku sesiju.\nStrani investitori su u ukupnom prometu na tržištu akcija učestvovali sa udelom od 24,79 odsto, i to u kupovini sa 48,19 procenata, a u prodaji sa 1,39 posto. Državna dinarska obveznica serije RSO1491, koja dospeva na naplatu u oktobru 2024. godine, zabeležila je promet u iznosu koji je neznatno premašio 79 miliona dinara.\nPROMET u američkim prodavnicama premašiće za praznike 1.000 MILIJARDI DOLARA


Fidel Kastro danas slavi 88. rođendan 2014- Društvo srpsko-kubanskog prijateljstva Beograd\nBivši kubanski predsednik Fidel Kastro danas slavi 88. rođendan i tim povodom je renovirana kuća u kojoj se rodio u gradiću Biran, na istoku Kube, javila je kubanska državna televizija.\nRadovi u muzeju-kući gde su Fidel i njegov mlađi brat Raul rođeni traju već nekoliko nedelja i u velikoj meri su premašili početne planove, preneo je sajt “Latin Amerika herald tribjun“, sa sedištem u Karakasu, koji objavljuje vesti iz Latinske Amerike.\nRadnici iz Birana, u provinciji Olgin, kao i stručnjaci iz Istorijske kancelarije u Havani renoviraju čitavu zgradu, uključujući plafone, zidove i podove.\nRestauracijom je obuhvaćeno više od 800 muzejskih predmeta, kao i porodični hram koji su smešteni na 28 hektara zemljišta na kome se nalazi ovaj istorijski kompleks koji je 2009. proglašen “narodnim spomenikom“.\nNjime su obuhvaćeni i jedan stari hotel i kuća Fidelove starije sestre Anhele Marije i nekoliko stambenih i javnih objekata u Biranu koji se nalazi 800 kilometara istočno od Havane.\nIstorijski kompleks obuhvata bivšu kuću Kastrove bake Dominge, porodične sobe, mesaru, bar “La Paloma“, školu, prodavnicu i automobil “ford” iz 1918. koji je pripadao Kastrovoj majci.\nMuzejska kuća je replika porodične kuće sa 10 soba koja je pre više godina srušena.\nKako njegovi biografi tvrde, Fidel Kastro je rođen 13. avgusta 1926. godine kao treće od sedmoro dece španskog imigranta Anhela Marije Kastra i kubanske seljanske Line Rus.\nFidel Kastro je predvodio komunističku revoluciju u kojoj je svrgnut predsednik Kube Fulhensio Batista 1. januara 1959. godine i upravljao je zemljom do 2006. kada je zbog teške bolesti preneo ovlašćenja na mlađeg brata Raula rođenog 1932. godine.


FADIL ISLAMOVIĆ, NOVI REKTOR BIHAĆKOG UNIVERZITETA - mojusk.ba\nNakon godinu dana Senat Univerziteta, na današnjoj sjednici, izabrao je rektora na mandat od četiri godine.\nProfesor Fadil Islamović, kao jedini kandidat koji se javio na konkurs za ovo mjesto, dobio je jednoglasno podršku svih prisutnih članova Senata.\nU svom programu novi rektor, koji je ovu funkciju već obavljao, istaknuo je nekoliko ključnih pravaca u svom budućem radu.\nPodizanje kvalitete te rješavanje nekih ključnih strateških dokumenata bit će fokus rada u narednom periodu.\nIzmeđu ostalog, pored akreditacije Univerziteta bitno je da se, zajedno sa Ministarstvom obrazovanja, donesu normativi za visoko obrazovanje na području USK-a jer bi se na taj način riješio dio problema iz planiranja nastave kad su u pitanju sati preko osnovne norme, istakao je rektor Islamović.


Haradinaj u pritvoru Haga zbog zastrašivanja svedoka\nNasim Haradinaj uhapšen je i prebačen u pritvorsku jedinicu Specijalizovanih veća Kosova u Hagu zbog sumnje da je izvršio krivična dela zastrašivanje svedoka, odmazda i povreda tajnosti postupka, saopšteno je sinoć iz te institucije.\nU nalogu za hapšenje, koji je dostupan javnosti, navodi se da postoji sumnja da je Nasim Haradinaj krivično odgovoran za pokušaj izvršenja krivičnog dela zastrašivanje svedoka tokom krivičnog postupka.\nKonkretno, Haradinaj je držao konferencije za novinare 7, 16. i 22. septembra, gde je delio ili na drugi način učinio dostupnim medijima tajne i poverljive informacije i dokumenta koja su u vezi sa radom Specijalizovanog tužioca Kosova, gde je takođe imenovao pojedine (potencijalne) svedoke i dao informacije u vezi sa njihovim prebivalištem i drugim ličnim podacima.\nOvo ponašanje, prema stavu tužioca, predstavlja ozbiljnu pretnju, odnosno sredstvo prinude na svedoke, u cilju da se odgovore od svedočenja ili nagovore na davanje lažne izjave pred tužiocem i sudom.\nNa isti način je potencijalne svedoke izložio opasnosti po njihovu bezbednost, a sve u cilju odmazde zbog njihovog istinitog svedočenja pred istražiteljima tužilaštva.\nHaradinaj se tereti i za krivično delo povrede tajnosti postupka objavljivanjem infomacija iz istrage i imena potencijalnih svedoka.\nU pritvoru u Hagu će biti zbog opasnosti da bi mogao da pobegne, da bi mogao da ometa predstojeće krivične posupke koji će se voditi pred Specjalizvanim većima protiv pripadnika OVK, kao i da će nastaviti da ponavlja krivična dela za koja se već sumnjiči.\nInformacije o datumu i vremenu održavanja prvog pojavljivanja Nasima Haradinaja pred sudiju biće objavljene u najskorije vreme, navodi sud.\nOn je uhapšen u petak na Kosovu, a nešto ranije istog dana uhapšen je i Hisni Gucati, šef Udruženja veterana OVK nakon čega su obojica izručeni Hagu.\nGucati se tereti za ista krivična dela, a Specijalizovani tužilac je pre nekoliko dana poručio da će procesuirati sve koji su ometali istragu i zastrašivali žrtve i svedoke u predstojećm postupcima.\nINFO 24 / Tanjug / Foto: Beta\nTags: Hag, Nasim Haradinaj, ovk\nVlada Jermenije proglasila ratno stanje


ZAHTEV PRAVNIKA IZ CRNE GORE: Formirati Državnu komisiju da se utvrdi koje sudije i tužioci su saradnici ANB-a | Novosti.RS\nU planu koji nosi naziv “Osnovne i ključne mere za postizanje nezavisnosti i samostalnosti pravosuđa u Crnoj Gori” saopštene su prioritetne aktivnosti.\nNavodi se da se prethodna vlast, određenim rešenjima u Ustavu, žestoko obezbedila, da se, i posle nje, očuva sudstvo i tužilaštvo koje je ona instalirala, ali i da postoje mehanizmi kako da se, ipak, dođe do depolitizacije i profesionalizacije i izbora novih, nekompromitovanih ljudi.\nU prvom redu, kroz lustraciju i dopune zakona mogu se eliminisati partijski kadrovi i omogućiti da ta radna mesta dobiju sposobni i pošteni.\nU planu se navodi da je - javna tajna da se nijedan sudija nije mogao izabrati bez mišljenja SDB, odnosno ANB. Jasno je da nisu sve sudije saradnici nekadašnje SDB, odnosno ANB, ali je sigurno da jedan ogroman broj jeste, kao i da je primao novac i ostvarivao druge privilegije. Zato bi trebalo, predlažu u Udruženju, u Zakonu o sudovima (koji se usvaja prostom većinom) dodati novi član koji glasi:\n- Sudija (ovo isto treba da važi i za sledeća lica: državni tužilac, član Sudskog saveta i član Tužilačkog saveta, pa bi odlično poslužilo da se promeni i dobar broj članova Sudskog saveta) ne može biti lice koje je ili koje je bilo član tajne organizacije.\nNJihova ideja je da se utvrđivanjem toga koji je sudija pripadnik ANB, bavi Državna komisija za proveru koju bi formirala Skupština Crne Gore, a članovi te Komisije bi morali da čuvaju ovu tajnu.\nTakođe, navode u Udruženju, mesec dana nakon formiranja vlade neophodno je utvrditi koje su sudije nezakonito dobile stanove i kredite, što je samo po sebi i nemoralno i čin korupcije, pa se postavlja logično pitanje mogu li takve osobe obavljati posao sudije.\nIsto tako, kaže se u planu, u Ustavu piše da je sudijska funkcija stalna. Ali, ako jedan sud prestane da postoji, onda, logično je da, u tim sudovima prestaje i sudijska funkcija.\nJer, ako više nema suda, ne može biti sudiji da ide u drugi sud – kako, gde, u koji sud i na koji način, ako su drugi sudovi popunjeni.\nOni predlažu i donošenje „Zakona o lustraciji u pravosuđu“ koji bi se odnosio na sudije, državne tužioce, notare, javne izvršitelje, sudije za prekršaje, članove Sudskog saveta i članove Tužilačkog saveta.\nTako se, Zakonom, može promeniti sadašnjih 3/5 u Skupštini, ističu u Udruženju i naglašavaju da “sve što je realno oko Lustracije za sudije, važi i za državne tužioce”.\nOni ističu da je “realna procena da su preko 90% sadašnjih tužilaca saradnici ANB”.\nU Udruženju navode da je Državno tužilaštvo u poslednjih 5 godina, pogotovu, od formiranja Specijalnog državnog tužilaštva, postalo udarna pesnica režima, pa reogranizacija i kadrovska obnova Tužilaštva mora biti jedan od prioriteta nove vlasti. Neophodno je doneti novi Zakon (jedan isti i za Specijalno i za ostala Tužilaštva) sprovesti drugačiju organizaciju i odrediti drugačiji nazivi za Tužilaštva, a broj državnih tužilaca najmanje udvostručiti, da bi se moglo odgovoriti ogromnom obimu posla koji se očekuje u borbi protiv kriminala i korupcije.\nPotrebno je, naprimer, naziv Vrhovni državni tužilac zameniti nazivom nego Predsednik Vrhovnog državnog tužilaštva, ukinuti osnovna tužilaštva i formirati okružna (na čelu s predsednicima okružnih državnih tužilaštava) i to Podgorica, Nikšić, Bar, Kotor, Berane, Bijelo Polje, a, dosadašnja osnovna tužilaštva bi postala organizacione jedinice okružnih.\n-odeljenje za ratne zločine i\n-odeljenje za korupciju i organizovani kriminal, na čijem čelu bi se nalazili okružni tužioci – rukovodioci ovih posebnih odeljenja.\nU NUP zaključuju da za sve ovo nije potrebna promena Ustava, niti 2/3 ili 3/5 za odlučivanje (jer to nema u Ustavu).\nCrna Gora tužioci Agencija za nacionalnu bezbjednost pravnici Nezavisno udruženje pravnika Crne Gore sudije


Predsednik Nacionalnog saveta Nikolić razgovarao je sa rusko-kineskom delegacijom o izgradnji Termoelektrane-toplane Pančevo\nNacionalni savet za koordinaciju saradnje sa Ruskom Federacijom i NR Kinom\nKancelarija Nacionalnog saveta za koordinaciju saradnje sa Ruskom Federacijom i Narodnom Republikom Kinom\nŠtampaj Rss ћир lat eng\nNaslovna » Aktuelnosti » Predsednik Nacionalnog saveta Nikolić razgovarao je sa rusko-kineskom delegacijom o izgradnji Termoelektrane-toplane Pančevo\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je sa rusko-kineskom delegacijom na čelu sa direktorom kompanije Termoelektrana-toplana Pančevo Aleksandrom Varnavskim i rukovodiocem projekta kompanije „Shanghai Electric“ Fu Gongveiem.\nFotografija: Nacionalni savet\nPredstavnici kompanije TE-TO Pančevo i kompanije „Shanghai Electric“ tokom sastanka detaljno su informisali predsednika Nacionalnog saveta Nikolića o trenutoj fazi realizacije projekta izgradnje termoelektrane u Pančevu. Prema planu predviđeno je da TE-TO Pančevo proizvodi električnu i toplotnu energiju od prirodnog gasa za povećane potrebe Rafinerije nafte Srbije, a da preostali deo električne energije bude usmeren u energetski sistem Srbije. Veći deo investicija na projektu izgradnje TE-TO Pančevo obezbeđuje kompanija „Gazprom Energoholding“, naveo je Aleksandar Varnavski. „Shanghai Electric“ jedna je od tri najvećih energetskih kineskih kompanija, čiji je cilj da u budućnosti tokom realizacije ovog projekta angažuje i više lokalnih inžinjera, istakao je rukovodilac projekta kompanije „Shanghai Electric“ Fu Gongvei. Na poslu je angažovana i firma Energoprojekt iz Srbije sa kojom će biti usklađeni projekat i izvođenje, naveo je Fengdžong rukovodilac projekta kompanije „TEPC“.\nRusko-kineska delegacija tokom sastanka upoznala je predsednika Nacionalnog saveta Nikolića i sa preprekama sa kojim se suočavaju na putu realizacije ovog projekta, a koje se odnose na proceduralna pitanja, dozvole za rad, boravak kao i osiguranje kineskih radnika koji rade na ovom projektu.\nPredsednik Nacionalnog saveta Nikolić istakao je da je za uspešnu realizaciju projekta izgradnje temoreletrane u Pančevu neophodan timski rad, koji podrazumeva formiranje Radne grupe u kojoj bi bili angažovani predstavnici nadležnih ministarstava Vlade Srbije, koji treba da pomognu realizaciju ovog projekta, u skladu sa već postojećim pravilima i praksom poslovanja kineskih kompanija u Srbiji.\nKancelarija Nacionalnog saveta za koordinaciju saradnje sa Ruskom Federacijom i NR Kinom


🚗 Dandi Aerodrom najam automobila od 6734 RSD / 51 GBP nedeljno\nNajam Automobila Dandi Aerodrom\nDandi Aerodrom Najam Automobila\nIzaberite lokaciju / Unesite prvo slovo Dandi Centar\nJeftini Auto Iznajmljivanje Dandi Aerodrom\nDundee Aerodrom Vodič\nDundee aerodrom nalazi se u Škotskoj. To je samo 3 km od grada Dundee. Na aerodrom leži na petinu Tay obale kao položaj Tay železnički most. Jedina aviokompanija koja služi redovne letove Dundee aerodrom su Flybe i CityJet. Dundee aerodrom služi kao prolaz u raznim gradovima u Škotskoj, kao što su Perth, Dundee grad, Forfair, Montrose i Blairgowrie. Dundee aerodrom služi najmanje 75 000 putnika svake godine.\nAerodrom je relativno mala, ali je veoma značajan ulaz za sve turiste koji putuju u destinacijama oko reke, kao i u gradovima i selima oko aerodroma. Letovi za servis koje su stigle na aerodromu Dundee su ograničena na UK letove i nekoliko međunarodnih povelja aviona.\nTransfer od aerodroma Dundee\nDundee aerodrom ima nema direktan autobus ili železnički saobraćaj koji nudi usluge prevoza u centar grada. Tamo su taksisti ispred terminala koje nude prevoz do željenih destinacija. Ovi taksiji takođe mogu prevoziti putnike u blizini autobuske i železničke stanice.\nDruga opcija za putovanje od aerodroma i oko Dundee je iznajmljeni auto. Postoje stolova iznajmljeni auto na aerodromu Dundee koje možete pristupiti za objekte za iznajmljivanje automobila. Kada si iznajmio auto od aerodroma Dundee, dobićete privesti kraju velike putne infrastrukture u Škotskoj ako napraviš onoliko zaustavljanja moguće privesti kraju divan dekor. Ti možete rezervisati iznajmljivanja vozila sa jednim od agencija iznajmljeni auto na aerodromu Dundee uoči svoje posete. Ovo je siguran način za čuvanje novca kao što možete dobiti jeftin auto najam stope za rezervisanja unapred.\nKada iznajmite auto od aerodroma, uživaš fantastično rent pokupi i odbaci opcije, kao što je po njega iz parking prostor na aerodrom i ostavim na aerodromu na odlazak.\nDundee aerodrom – o gradu Dundee\nKad sletite na aerodromu u Dundeeju, možete pristupati najsunčanijih grad u Škotskoj, Dundee. To je jedna od popularna turistička destinacija uglavnom zbog svoje fantastično vremenu, Tay je reka i njegovu jedinstvenu lokaciju. Dundee grad obiluje Škotski kulture i je dom univerziteta Dandi; Ovo garantuje prijateljski oseti i zabavan, napunio je noćni život.\nKao posetioc luku po prvi put na aerodromu Dundee, imate toliko toga da uživaju u Dundeeju. Neka veoma uzbudljiva iskustva u Dundeeju uključuju Dundee baletskom teatar, koncerti u Karid Hallu predstavila kraljevski Škotski nacionalni orkestar i spektakularni muzej koji je ispunjen divan posao umetnosti iz na MekManus galerijama među drugim zabavnim aktivnostima dok je bio u Dundeeju.\nObjekata na aerodromu Dandi\nZbog male veličine na aerodrom, draži su prilično ograničen. Dundee aerodrom ima samo jedan terminal ljubazan samo 2 prijave stolova i samo jedna vrata za ukrcavanje. Zbog toga je preporučljivo da stigne barem jedan sat pre vreme polaska da dozvolite dovoljno vremena da prijave. Međutim, ovo bi trebalo da uzbunjivati te kao na aerodrom i moderni kapaciteti lako napraviti prijava. Ne postoje preduzeća ili finansijske ustanove na aerodromu u Dundeeju, ali će vam na aerodromu Cafe/radnju koja nudi grickalice i pića i praktičnost stavke.\nKorisne informacije Dandi\nBlizu Dandi Aerodrom\nRent a car kompanija u Dandi Aerodrom\nPogledajte ispod zadnjih 5 pregleda kupaca. Naši klijenti ocijenio Dundee Najam vozila sa prosekom od 0.00 na osnovu 0 ocene.


Hitno naći mjere koje će odmah uticati na smanjenje cijena - Radio Srebrenik\nHomeVIJESTIBIH I SVIJETHitno naći mjere koje će odmah uticati na smanjenje cijena\nZa razliku od političara koji su mahom podržali inicijativu o smanjenju poreza na dodatnu vrijednost (PDV) na osnovne životne namirnice kako bi se ublažio rast cijena i očuvao standard stanovništva, ekonomisti upozoravaju da od toga neće biti ništa i da to nije adekvatna mjera u sadašnjoj situaciji, jer niko ne garantuje da će smanjenjem PDV-a doći i do smanjenja cijena.\n“Smanjenje PDV-a odnosno uvođenje diferencirane stope se kroz sistem privremenog finansiranja sigurno ne može uraditi. To podrazumijeva sprovođenje procedure nabavke, zatim izmjene u informacionom sistemu koji prati sistem PDV-a, a nakon toga potrebna je i kvalitetna obuka kadrova, poreskih službenika i puno stvari bi se moralo mijenjati – od PDV prijava preko obrazaca itd.”, rekao je za “Nezavisne novine” Ratko Kovačević, načelnik Odjeljenja za komunikacije UIO.\nOn ističe da je UIO potrebno najmanje šest mjeseci, pod uslovom da ima budžet za to, da se prilagodi novim stopama PDV-a te da u uslovim kada nema budžeta i kada se finansiraju samo osnovni troškovi o tome ne treba ni razmišljati.\nOno što je zanimljivo jeste da su u proceduri trenutno izmjene Zakona o PDV-u u kojima nema govora o smanjenju ili diferenciranoj stopi. Trenutno je prednacrt Zakona o PDV-u u proceduri konsultacija, nakon čega će se o njemu u nacrtu razgovarati na sjednici Upravnog odbora Uprave za indirektno oporezivanje. U slučaju da UO UIO prihvati nacrt tog zakona, on ide u dalju proceduru prema Savjetu ministara BiH i Ministarstvu finansija i trezora BiH, koje ga dostavlja parlamentu BiH.\nEkonomski stručnjaci naglašavaju da je reakcija vlasti na gotovo svakodnevna poskupljenja neminovna i da se stvari, pogotovo danas, kada svi na neki način traže izlaz, ne mogu gurati pod tepih jer će eskalirati u mnogo većem obliku i dovesti do mnogo većih problema.\nAdmir Čavalić, ekonomista, smatra da je inicijativa o smanjenju PDV-a populistička i predizborna, a i da je moguća – u sadašnjim političkim i ekonomskim okolnostima povlači brojna pitanja za sobom, jer nije dokazano, a postoje istraživanja da u slučaju smanjenja PDV-a na određene proizvode dolazi i do smanjenja cijena tih proizvoda.\n“Reagovati odmah se može na način da se smanje akcize na naftu i naftne derivate i to se može uraditi u kratkom roku, može se takođe i kroz robne rezerve i interventne nabavke uraditi nešto, kao i kroz ukidanje određenih barijera pri uvozu robe, prije svega repromaterijala za lokalnu privredu. To su reakcije koje su moguće odmah”, rekao je Čavalić za “Nezavisne novine”.\nOn smatra da nije loš ni koncept “novca iz helikoptera”, odnosno da se građanima jednostavno podijeli novac, mada je pitanje, kako kaže, da li je to moguće u BiH i odakle novac za tako nešto. Kako naglašava, rješenje nije zaduženje i dijeljenje novca, tako da je pitanje da li vlasti u BiH uopšte imaju tu opciju.\nU Bosni i Hercegovini sve glasniji su oni koji smatraju da je možda i najbolja mjera upravo podijeliti novac građanima, posebno ugroženim kategorijama. Ako se uzme u obzir da su prihodi od indirektnih poreza u 2021. godini iznosili 8,4 mlijarde KM i da su za 1,2 milijarde KM veći nego 2020. godine, jasno je da novca u budžetima ima i da bi ga, kao u slučaju Srbije, na određeni način trebalo vratiti građanima.\n“Ne znam da li BiH uopšte može bilo šta uraditi. Monetarnu politiku nemamo i ne znam kako uopšte možemo reagovati na poskupljenja i inflaciju. Jedino što možemo jeste da povećamo efikasnost cijelog sistema i produktivnost. Treba nam manji javni sektor, manje politike u svemu i kvalitetno pravosuđe, a mi smo toliko mali da na inflaciju ne možemo reagovati nikako”, rekao je za “Nezavisne novine” Marko Đogo, profesor Ekonomskog fakulteta.\nPrevious articleMeđunarodni dan djece oboljele i liječene od raka – 15. februar\nNext articleNa današnji dan usvojena himna Bosne i Hercegovine Intermezzo


Postignut istorijski nuklearni sporazum sa Iranom | EurActiv Srbija\nPostignut istorijski nuklearni sporazum sa Iranom\nObjavljeno : 14.07.2015.\t Tweet\nNakon 18 dana intenzivnih pregovora i jurnjave za rokovima koje su pregovarači sami postavljali, predstavnici šest svetskih sila, Irana i Evropske unije, koja je bila uključena u pregovore, postigli su 14. jula sporazum o ograničavanju iranskog nuklearnog programa u zamenu za ukidanje međunarodnih sankcija. Sporazumom je predviđeno da Iran u narednih deset godina ne proizvodi materijal za nuklearno oružje i uvode se nova pravila za inspekcije iranskih postrojenja, uključujući vojnih. Istorijski sporazum pozdravljaju širom sveta, osim u Izraelu, čiji ga je premijer nazvao greškom istorijskih razmera.\nNuklearni sporazum označava i kraj višedecenijskog neprijateljstva SAD i Irana, zemalja koje su jedna drugu nazivale "državom vodećim sponzorom terorizma" i "velikim satanom".\n"Ovo je istorijski trenutak", istakao je u Beču iranski ministar spoljnih poslova Muhamed Džavad Zarif nakon sastanka sa zvaničnicima SAD, Velike Britanije, Kine, Francuske, Nemačke i Rusije dodajući da je postignut "sporazum koji nikome nije savršen ... ali je značajno postignuće za sve".\nZarif je kazao da sporazum na gotovo 100 stranica predstavlja "rešenje uz koje svi dobijaju".\nVisoka predstavnica EU za spoljne poslove i bezbednost Federika Mogerini istakla je da su diplomate "dale svetu ono čemu se nadao - zajedničku posvećenost miru". Kako je dodala, sporazum obezbeđuje da će iranski nuklearni program "biti isključivo u miroljubive svrhe".\nObjavljujući sporazum, evropska šefica diplomatije izjavila je i da je "Iran ponovo potvrdio da ni pod kakvim okolnostima nikada neće tražiti, razvijati niti nabavljati bilo kakvo nuklearno oružje".\nIranski predsednik Hasan Rohani kazao je nakon što je objavljen tzv. Zajednički sveobuhvatni plan akcije da u odnosima Irana sa svetom počinje "novo poglavlje".\n"Režim sankcija nikada nije bio uspešan, ali je istovremeno uticao na živote ljudi", rekao je Rohani za iransku državnu TV.\nNa vest o nuklearnom sporazumu sa Iranom negativno je reagovao izraelski premijer Benjamin Netanjahu koji je izjavio da je sporazum "teška greška istorijskih razmera". Netanjahu je kazao da će sporazum s Iranom dozvoliti Teheranu da "nastavi svoju agresiju i teror u regionu".\nSporazum je postignut posle gotovo dve godine pregovora s prekidima u poslednjoj rundi. Pregovori Irana i šest svetskih sila datiraju inače još od 2006.\nTokom pregovora su Zarif i američki državni sekretar Džon Keri (John Kerry), koji je vodio najveći deo pregovora, pretili odustajanjem od razgovora i optuživali jedan drugog za tvrdoglavost. Do prelomne tačke stiglo se nakon postizanja više kompromisa.\nIran je tako pristao na nastavak poštovanja embarga EU na naoružavanje još pet godina. Taj rok mogao bi da bude i kraći ako Međunarodna agencija za atomsku energiju (IAEA) definitivno zaključi da Iran ne radi na nuklearnom oružju. Slično je i sa zabranom UN na isporuku tehnologije za balističke rakete Teheranu a zabrana bi mogla da potraje osam godina.\nVašington je tražio da na snazi ostane i zabrana Iranu da uvozi i izvozi oružje zbog bojazni da bi Teheran, pošto mu zahvaljujući nuklearnom sporazumu počne da stiže novac, mogao da poveća vojnu pomoć vladi sirijskog predsednika, jemenskim pobunjenicima, libanskoj militantnoj grupi Hezbolah i ostalim snagama koje su protivnici američkih sazveznika na Bliskom istoku - Saudijske Arabije i Izraela.\nIranski lideri su međutim insistirali da se taj embargo okonča pravdajući to potrebom borbe sa regionalnim "pretnjama", poput Islamske države. Tu je Iran dobio izvesnu podršku Kine i posebno Rusije koja želi da proširi vojnu saradnju i poveća prodaju oružja Teheranu.\nKada je reč o kontroli, sporazum predviđa da inspektori UN u sklopu nadzora mogu da obilaze i vojne objekte. To je nešto čemu se iranski vrhovni vođa ajatolah Ali Hamnei dugo protivio.\nMeđutim, taj pristup objektima nije garantovan i može da bude odložen i kritičari ukazuju da se takvom odredbom Teheranu daje vremena da sakrije nelegalne aktivnosti.\nPredviđeno je i da Teheran ima pravo da o spornom pitanju traži od UN arbitražu tela koje će činiti predstavnici Irana i šest svetskih sila.\nTakođe Agencija za atomsku energiju traži pristup nekim mestima kako bi završila ranije kontrole i Vašington ističe da će za ukidanje svih ekonomskih sankcija Iranu biti potrebna saradnja Teherana.\nPrvi čovek IAEA Jukija Amano rekao je da su ta agencija i Iran potpisali "mapu puta" za rešenje zaostalih pitanja, kako se nada, do sredine decembra.\nEkonomske koristi za Iran od sporazuma biće velike. Ta zemlja ima više od 100 milijardi dolara zamrznute imovine u inostranstvu a tu su i dobrobiti od okončanja evropskog embarga na naftu i različitih finansijskih restrikcija za iranske banke.\n: Više članica EU ratifikovalo Sporazum o trgovini oružjem\n: Komisija zagovara kontrolu trgovine naoružanjem


Home / Javni pozivi / Prijava djece za ljetovanje u Kumboru\nBy eSrebrenica.ba on 20. February 2014.@esrebrenica\nJavni Fond za dječiju zaštitu Republike Srpske svake godine realizuje projekat „Socijalizacija djece Republike Srpske” konkurs na kome učestvuje Centar za socijalni rad Srebrenica. Konkurs je otvoren od 03. februara i ostaje otvoren do 4. marta ove godine. Konkurs je objavljen u dnevnom listu Glas Srpske.\n“Zainteresovani roditelji djece predškolskog uzrasta i djece do 15 godina treba da se jave u prostorije Centra za socijalni rad u Srebrenici i da dostave ovjerenu fotokopiju lične karte roditelja i rodni list djeteta,” rekla je Zora Petrović direktor Centra za socijalni rad Srebrenica za Prijatelje Srebrenice.\nDo sada, na ovaj konurs, se prijavilo četiri lica a uposleni ove institucije nadaju se da će do kraja konkursa pristići još prijava. U prošloj godini u okviru navedenog projekta na ljetovanje u Kumbor otišlo je 16-oro djece, stoji na sajtu Prijatelja Srebrenice.\nPrema ovom projektu pravo na prijavu na konkurs imaju sva djeca starosti do 15 godina, a prijava se vrši u prostorijama Centra za socijalni rad u Srebrenici.


Za Srbe 1. mart dan početka patnji – Zvornik Danas\nNaslovna/VIJESTI/Društvo/Za Srbe 1. mart dan početka patnji\nZa Srbe 1. mart dan početka patnji\nIgor Golubović Send an email 27. фебруара 2017\nSARAJEVO – Srpski narod 1. mart, koji se u FBiH obilježava kao takozvani dan nezavisnosti BiH, doživljavaju kao dan kada je 1992. godine počeo rat, kada je počela patnja svih građana u BiH, a posebno Srba, poručili su zvaničnici iz RS.\nPredsjedavajući Predsjedništva BiH Mladen Ivanić podsjetio je da nelegalni referendum i ubistvo srpskog svata Nikole Gardovića te paljenje srpske zastave na Baščaršiji 1. marta 1992. godine dovoljno govore o tome šta su tadašnja vlast u Sarajevu i dominantni dio bošnjačkih lidera mislili o Srbima.\nPredsjednik RS Milorad Dodik rekao je da je Sarajevo danas gotovo etnički očišćeno od Srba, a ubistvo srpskog svata tog 1. marta može se uzeti kao datum početka etničkog čišćenja u Sarajevu i na teritorijama pod muslimanskom kontrolom. Premijerka RS Željka Cvijanović naglasila je da je obilježavanje 1. marta provokacija političkog Sarajeva, predvođena Bakirom Izetbegovićem.\nPredsjednik Asocijacije stvaralaca RS i prvi predsjednik Narodne skupštine RS Momčilo Krajišnik ističe da taj datum Srbi ne treba da slave, jer ne donosi nikakav oprost, već, naprotiv, podržava sve što je bilo uzrok rata.


Kastro: Tramp nastavlja „hladni rat“ protiv Kube - 15.07.2017, Sputnik Srbija\nPredsednik Državnog saveta Kube Raul Kastro kritikovao je nedavne korake nove američke administracije prema ostrvu, ali je naglasio spremnost za nastavak... 15.07.2017, Sputnik Srbija\n© Flickr / Flodigrip's worldZgrada Kapitola u Havani na Kubi\nPredsednik Državnog saveta Kube Raul Kastro kritikovao je nedavne korake nove američke administracije prema ostrvu, ali je naglasio spremnost za nastavak dijaloga.\n9 Decembar 2016, 10:05\n„Severnoamerička Vlada odlučila je da pooštri blokadu uvođenjem novih zabrana, objašnjavajući nove mere uz korišćenje neprijateljske retorike iz vremena hladnog rata“, izjavio je Kastro tokom sednice Nacionalne skupštine.\nPrema rečima kubanskog lidera, izjave Trampa ne uzimaju u obzir podršku Amerikanaca, uključujući imigrante sa Kube, ideje o ukidanju blokade i normalizaciju odnosa između dve države i zadovoljava interese samo male grupe Kubanaca koji žive na jugu Floride koja postaje sve malobrojnija.\n„Na Kubi postoji želja za nastavak dijaloga sa SAD na osnovu poštovanja suvereniteta. Ne treba očekivati da će Kuba razgovarati o svojim principima ili prihvatiti bilo kakve uslove, to nikad nismo ni radili. Bez obzira na to šta će uraditi SAD, mi ćemo nastaviti da se krećemo napred putem koji smo izabrali“, navodi list „Granma“ reči Kastra.\nPredsednik SAD Donald Trap izjavio je u junu da prekida sa „pogrešnom“ politikom svog prethodnika Baraka Obame za normalizaciju odnosa sa Havanom. Bela kuća je saopštila da SAD ostavljaju na snazi embargo protiv Kube i odbacuju pozive UN i drugih međunarodnih organizacija za njegovim ukidanjem.


Mihajlović: Mogu da ostanem 10 godina, a mogu da odem sutra! : Nadlanu.com\nMihajlović: Mogu da ostanem 10 godina, a mogu da odem sutra!\nObjavljeno 10. nov 2013. / 18:55:52\n"Kao selektor zavisim od rezultata, ali ne može trener da se ocenjuje na osnovu jedne ili dve utakmice. Ocenjuje se kontinuitet. Dve utakmice ne mogu da promene mišljenje ljudi koji se razumeju u fudbal i koji rade u fudbalu", rekao je Mihajlović na konferenciji za novinare u Beogradu.\nMihajlović, kome ugovor sa Fudbalskim savezom Srbije ističe u decembru, rekao je da još nije razgovarao o nastavku saradnje sa čelnicima Saveza.\n"Ne razmišljam o tome da su predstojeće dve utakmice oproštajne, radim kao da mogu da ostnem 10 godina, a razmišljam kao da mogu da odem sutra. U nekom smislu ne mogu sam da odlučujem, prednost dajem FSS-u, koji treba da povuče prvi potez. Ako me ne pozovu do kraja meseca, videćemo šta će biti", kazao je on.\nReprezentacija Srbije će u petak u Dubaiju igrati prijateljsku utakmicu sa Rusijom, a četiri dana kasnije u Užicu protiv selekcije novinara.\nMihajlović je naveo da će njegova ekipa utakmicu sa timom novinara igrati jer nije mogla da nađe drugog protivnika.\n"Neki nisu hteli da igraju sa nama jer su želeli slabijeg protivnika. Utakmica sa novinarskim timom će biti konsktruktivna, jer će tamo biti igrači koji bi mogli da nam posluže da u budućnosti izaberemo najbolju reprezentaciju", rekao je on.\n"Od početka kvalifikacija pa do poslednje utakmice sa Makedonijom igramo sve bolje, iako ima još da se radi i možemo da popravimo sve segmente igre", dodao je Mihajlović.\nMihajlović je tokom mandata u reprezentaciji predvodio ekipu protiv dvojice italijsnkih trenera, Alberta Zakeronija i Đovanija Trapatonija, a sada će mu suparnik biti Fabio Kapelo, selector Rusije.\n"Sva trojica su, u godinama kada sam ja igrao, bili moji treneri ili sam igrao protiv njih. Oni su među najboljim italijsnkim trnerima s obzirom na to koliko traju u ozbiljnom fudbalu. Na Kapela ne treba posebno trošiti reči, on će biti veliki stimulans da odmerimo snage", rekao je Mihajlović.\nIako je u nacionalni tim pozvao igrača Verdera Aleksandra Ignjovskog, Mihajlović ga je oslobodio obaveza jer je fudbaler dobio ćerku.\nProtiv Rusije i novinara neće igrati povređenji Miralem Slejmani i Nenad Krstičić, dok su Matija Nastasić, Aleksandar Mitrović, Lazar Marković i Miloš Jojić u mladoj reprezentaciji.\nFudbalski savez Srbije poželeo je štoperu Borusije Dortmund Nevenu Subotiću što brži oporavak od teškle povrede koju je dobio na utakmici protiv Volfsburga. On je povredio ligamente desnog kolena zbog čega je završio sezonu.\nMihajlović je ponovio da nije korektno da se priča o njegovom eventualnom preuzimanju nekog italijanskog kluba, jer je "on i dalje selektor, a ti klubovi imaju trenere".\nDok je dolazio na konfernciju za medije gosti hotela Hajat slikali su se sa Maijhalovićem, a novinare je zanimalo kako to ljudi traže do njega iako veći deo javnosti u Srbiji njegovo vođenje reprezentacije vidi kao neuspeh.\n"Verovatno se slikaju sa mnom jer su navijači Crvene zvezde, pa me se sećaju dok sam igrao u tom klubu", rekao je Mihajlović.


Psihologija medija, Trauma i PTSP\nOsoba koja polazi u izbeglištvo napušta svoju kuću, posao, društveno okruženje u kojem je živela, prijatelje, rođake, a ponekad i članove uže porodice. Tu tešku i radikalnu odluku ona donosi kako bi se sklonila od pretnji po život, u okolnostima koje su ugrožavajuce bilo zbog direktne opasnosti ili blizine ratnih sukoba. Ako bismo dozvolili sebi da na osnovu dosadašnjih nalaza portretišemo „tipične“ izbeglice – rekli bismo da su to osobe koje su verovatno bile izložene borbama ili čak učestvovale u njima, koje su zbog rata prošle kroz gladovanja, bežanje bez zaštite i mučenje, i istovremeno imale iskustvo gubitka bliskih osoba.\nU trenutku kada započne put izbeglištva, osobe najčešće opisuju da se osećaju kao da su najednom iščupane iz korena. Čitav dotadašnji život biva napušten, a vremena za tugovanje nema. S obzirom na to da su ljudima koji se odluče na izbeglištvo prethodno značajno uzdrmani bazični osećaji sigurnosti i bezbednosti na prostoru na kom su prvobitno živeli, intenzivni strah i osećaj ugroženosti postaće deo njihove svakodnevice. Na putu ka novom domu, spokoj je kratkotrajan i brzo ga smenjuje anksioznost. Povratak osećanja da su bezbedni na svetu biće za ove ljude izazovan i dug proces – najčešće umnogome otežan netrepeljivostima okoline u koju prebegnu (trajno ili privremeno).\nAkumulacija tih iskustava može da dovede do psiholoških tegoba kod nekih osoba, pa čak i do razvoja mentalog poremećaja i nastavka života u posttraumatskim okolnostima. Iako se u većini istraživanja psihopatologije kod izbeglica fokus stavlja na ispitivanje PTSP-a, treba imati u vidu da su u ovoj populaciji dosta visoke prevalence i drugih poremećaja, posebno depresije, trajnih somatizacija i disocijativnih poremećaja (amnezije i konverzije).\n„Potreba za sigurnošću je moćna odrednica ljudskog ponašanja. Podložni smo manipulacijama u tom domenu – ukoliko smo navedeni da drugog osmislimo kao pretnju našoj bezbednosti, možemo pristupiti ponašanjima za koje nismo znali da smo sposobni. „\nPhoto Credit: Tanjug (preuzeto sa 24sata)\n30. avgusta 2015. 2. jula 2017. Postavite komentaranksioznost, depresija, diskriminacija, filip zimbardo, hipoteza kontakta, izbeglice, izbeglištvo, mediji, migranti, olport, post traumatski stresni poremecaj, predrasude, stereotipi, stres, traumatska iskustva\nPrethodno Previous post: Kad empatija izostane: O knjizi „Psihologija zla“\nSledeće Next post: PSIHOBRLOG PREPORUČUJE 31/08/2015


Trgovinski sporazum Amerike i Kine regulisan tajnim dokumentima - Sputnjik Srbija\n06:44 10 Jul 2020\nTrgovinski sporazum Amerike i Kine regulisan tajnim dokumentima\n21:34 13.12.2019 (osveženo 22:11 13.12.2019) Preuzmite kraći link\nSAD su spremne da uvedu carine u slučaju da Kina prekrši uslove trgovinskog sporazuma, izjavio je visoki zvaničnik američke administracije.\nČinovnik je istakao da je predviđen „poseban mehanizam reaalizacije“, koji će biti regulisan i tajnim dokumentima.\n„Na kraju, ako odlučimo da je Kina prekršila uslove sporazuma, preduzećemmo odgovarajuće mere“ precizirao je predstavnik administracije i dodao da su carine na uvoz „potencijalni mehanizam“ takvih akcija.\nPrema njegovim rečima, jedan od uslova sadržanih u tom trgovinskom sporazumu jeste povećanje obima trgovine između SAD i Kine u naredne dve godine za 200 milijardi dolara.\n„Imamo specifične obaveze, koje je Kina preuzela na sebe. Na primer, porast kupovine na minimum 200 milijardi dolara u naredne dve godine“, istakao je činovnik i dodao da se očekuje da će Kina kupovati poljoprivredne proizvode u vrednosti od oko 40 do 50 milijardi dolara godišnje.\nPrva faza sporazuma stupa na snagu što pre\nGlavni ekonomski savetnik predsednika SAD Lari Kadlou je saopštio da će prva faza trgovinskog sporazuma između Amerike i Kine stupiti na snagu gotovo odmah.\n„Sporazum će stupiti na snagu gotovo odmah, odnosno čim budu završeni papirologija i prevodi. Očekuje se da će predstavnik za trgovinu Robert Lajthzajer i vicepremijer Kine Liu He potpisati sporazum na ministarskom nivou. To će se dogoditi za nekoliko sedmica“, istakao je činovnik.\nPrema njegovim rečima, pregovori o drugoj fazi sporazuma već su de fakto počeli. Mediji prenose da bi sporazum mogao biti potpisan u prvoj sedmici 2020. godine.\nOn je dodao da su carine na uvoz „potencijalni mehanizam“ takvih akcija.


Istinomjer: Ispunjeno šest, od 389 obećanja – mojKontakt portal – Radio Televizija Kontakt\nIstinomjer: Ispunjeno šest, od 389 obećanja\nTo ukupno iznosi 1,54 posto ispunjenih obećanja, podaci koje je danas na pres-konferenciji u Banjaluci predstavio tim “Istinomjera“ Udruženja građana “Zašto ne”.\nRezultati monitoringa ispunjenosti obećanja partija na vlasti u RS u toku mandata 2010-2014. godina, tačno godinu dana prije početka predizborne kampanje za “Opće izbore 2014. godine“, pokazuju da je SNSD ispunio šest od 190 ili 2,63 posto, Socijalistička partija RS (SPRS) je ispunila jedno obećanje od 125 datih ili 0,8 posto, dok DNS nije ispunio nijedno od 74 data obećanja.\nPrilikom praćenja ispunjenosti onog što je obećano građanima, uzeti su u obzir predizborni programi za opće izbore 2010. godine u BiH onih stranaka koje su formirale vlast na nivou RS te analizirana ispunjenost obećanja iz sedam oblasti: pravna država, ekonomija, socijalna i zdravstvena politika, zdravstvo, državno uređenje, vanjska politika, obrazovanje, nauka, mladi, kultura i sport.\nAko gledamo na vjerovatnoću ispunjenja obećanja za ostatak mandata, navodi Udruženje, može se reći da tek pet posto obećanja ima veliku vjerovatnoću da bude ispunjeno, 36 posto obećanja ima srednju, a čak 59 posto obećanja ima malu ili nikakvu vjerovatnoću da bude ispunjeno.\nNajveću vjerovatnoću za ispunjenje svojih obećanja ima SNSD gdje devet posto obećanja ima veliku vjerovatnoću da bude ispunjeno i 41 procenat obećanja sa srednjom vjerovatnoćom.\nSPSRS veliku vjerovatnoću ispunjenja ima za dva posto datih obećanja, a srednju za 30 posto datih obećanja, dok DNS ima tek jedan posto obećanja s velikom vjerovatnoćom ispunjenja te 34 posto obećanja sa srednjom vjerovatnoćom ispunjenja.\nNajviše obećanja tri partije su dale u oblasti ekonomije, njih 170 ili 43 posto od ukupnog broja obećanja i ova oblast ima sedam procenata obećanja sa velikom vjerovatnoćom ispunjenja.\nS druge strane, najmanje obećanja dato je u oblasti vanjske politike, njih 14 ili 3,6 posto obećanja u ovoj oblasti u kojoj također sedam procenata obećanja ima veliku vjerovatnoću da bude ispunjeno, koliko iznosi i najveći procenat obećanja sa velikom vjerovatnoćom.\nU oblastima socijalne politike i kulture, mladih i obrazovanja, tek dva posto obećanja ima veliku vjerovatnoću za ispunjenje.\nKada se pogleda ukupni progres u ispunjavanju obećanja koje su dale partije koje su formirale Vladu RS, može se zaključiti da je, nakon prvih šest mjeseci aktuelnog mandata, došlo do stagnacije u radu na ispunjavanju ciljeva postavljenih izbornim programima partija koje su formirale ovaj nivo vlasti, stav je Udruženja građana „Zašto ne“.\nVlada RS suočila se sa nedostatkom sredstava za ispunjavanje ambicioznih socijalnih programa, a evidentno je neprovođenje politike smanjivanja troškova javne administracije, te veliko kašnjenje u implementaciji infrastrukturnih projekata, od kojih je većina bila predmet obećanja još u prethodnom mandatu.\nRekonstrukcija Vlade RS, koja se odigarala u februaru 2012. godine, također nije donijela nikakve suštinske promjene, te je i nakon smjene premijera i nekoliko ministara i dalje održan kontinuitet stranačkog sastava izvršne vlasti u tom entitetu.\nNakon rekonstrukcije Vlade RS, nije došlo do ubrzanja provođenja predizbornih obećanja stranaka na vlasti, osim u sferi pojačane aktivnosti na polju legislative, koja za sada ne pokazuje nikakve vidne rezultate u rješavanju brojnih, prvenstveno ekonomskih i socijalnih problema u ovom entitetu.\nS obzirom da je do kraja mandata ostalo tek nešto više od godinu dana, ovakvi rezultati rada Vlade RS ne ostavljaju mnogo prostora za optimizam po pitanju značajnijeg ostvarenja obećanja iz izbornih programa partija koje obnašaju vlast u Republici Srpskoj, navodi Udruženje građana “Zašto ne”.\nSimpozijum o Branku Ćopiću


BRČANSKI ADVOKATI NASTAVLJAJU ŠTRAJK UZ PODRŠKU ENTITETSKIH KOMORA: Advokati traže da budu izuzeti iz procesa fiskalizacije\nPredstavnici advokatskih komora RS, FBiH i članovi protesnog odbora brčanskih advokata razgovarali su sa gradonačelnikom Brčko distrikta Sinišom Milićem i saopštili mu da ostaju pri odluci o obustavi rada koju su započeli krajem aprila, kao i da će nastaviti sa insistiranjem da advokati u Distriktu budu izuzeti iz procesa fiskalizacije.\n– Ne radi se ni o kakvom hiru nego isključivoj potrebi advokata da zaštite svoje klijente i advokatsku tajnu. Zakon o fiskalnim sistemima ("Sl. glasnik Brčko distrikta BiH", br. 22/2016 i 48/2018) je ostavio mogućnost uvida u spise u kojima se nalaze spisi klijenta i tu se povređuje advokatska tajna – rekao je Branislav Rakić, predsjednik Advokatske komore Republike Srpske.\nMirza Telalović, član Upravnog odbora Advokatske komore Federacije BiH rekao je da izuzimanje advokatske djelatnosti iz fiskalizacije ne ugrožava javne prihode ali da će ako se ugrozi advokatska djelatnost biti ugroženi građani.\n– Ako ugrozimo advokatski djelatnost građanin nema zaštitu individualnih prava jer ne postoji bilo koja institucija koja ta prava štiti osim advokata – rekao je Telalović naglašavajući neophodnost ostavljanja samostalnost advokature i zaštite profesionalne tajne.\nGradonačelnik Brčkog Siniša Milić ponovio je žaljenje zbog činjenice da dopune Zakona o fiskalnim sistemima koje su predviđale odlaganje fiskalizacije advokata na godinu dana nije prošle sedmice dobio potrebnu većinu u Skupštini Distrikta.\nMirko Simić, član protesnog odbora brčanskih advokata rekao je da će ih kolege iz entiteta podržati i materijalno i finansijski i da će advokate koji se ne budu pridržavali odluka kažnjavati pa čak i isključiti iz advokatskih komora.\n– To znači da oko šest hiljada građana Brčko distrikta čeka na ostvarivanje pravde – rekao je Simić.\nIZVOR: Vebsajt Srpska info, Cvijeta Kovačević, 29.10.2019.


Vesti dana | Poresko savetovanje\nEU počinje sa naplatom PDV-a za elektronsku trgovinu van EU\nKako bi se pomoglo evropskim trgovcima ukida se povlastica kojom su kupci robe vrednosti do 22 evra koja je stizala van EU bili oslobođeni plaćanja poreza\nPravo na refundacija PDV-a na opremu za bebe do 1. jula\nPravo na refundaciju poreza na dodatu vrednost (PDV) na opremu i hranu za bebe može se ostvariti do 1. jula 2018. godine, do kada je odložena primena novog Zakona o finansijskoj podršci porodici s decom, saopštila je Poreska uprava Srbije.\nPodnošenje Obrasca POPDV uz poresku prijavu odloženo za 1. jul 2018. godine\nIzmenama Zakona o PDV-u, koje su usvojene 14. decembra, početak primene Pravilnika o poreskoj evidenciji i Obrasca POPDV definitivno je odložen za 1. jul 2018. godine.\nAmerička kompanija Amazon će platiti kaznu od 100 miliona evra kako bi stavila tačku na spor oko neizmirenog poreza u Italiji.\nNovi Zakon o PDV-u predviđa povraćaj PDV-a i za hipoteku\nGrađani Srbije koji kupuju prvi stan imaće pravo na povraćaj PDV i u slučaju kada je ta nekretnina pod hipotekom, predviđeno je izmenama Zakona o PDV.\n"Apple" pristao da plati 13 milijardi evra poreza Irskoj\n"Apple" je danas postigao sporazum sa Evropskom unijom da počne sa plaćanjem 13 milijardi evra irskoj vladi.\nPrimena novog pravilnika o naplati PDV-a ipak od januara 2018. godine\nPočetak primene novog pravilnika o evidenciji poreza na dodatu vrednost (PDV) neće biti još jednom odložena i on će po svemu sudeći početi da se primenjuje od 1. januara 2018. godine.\nSiva ekonomija na internetu prioritet inspekcije\nIvan Radak iz Nacionalne alijanse za lokalni ekonomski razvoj izjavio je da je siva ekonomija koja se obavlja na internetu izbila na prvo mesto prioriteta tržišne inspekcije.\nMinistarstvo finansija predložilo uvođenje novih olakšica za poreze i doprinose za novoosnovane firme\nMinistarstvo finansija predložilo je povećanje neoporezivog iznosa zarade sa aktuelnih 11.790 na 15.000 dinara, produženje važenja olakšica za novozaposlene do kraja 2019. godine kao i uvođenje novih olakšica za poreze i doprinose za novoosnovane firme, piše u nacrtima zakona niza poreskih regulativa.\nPrivrednici na plaćanje poreza godišnje u proseku potroše 226 sati\nSrbija je po lakoći plaćanja poreza rangirana kao 82. od 190 zemalja u svetu, saopšteno je na predstavljanju izveštaja "Plaćanje poreza" za 2018. godinu.\nUN: Zbog pandemije pola milijarde ljudi na putu ka siromaštvu\nBeč pomaže zaposlenima - hotel kao alternativa za Home Office


POČEO 19. KONGRES KP KINE! Jinping: Kina je ustala, postala je bogata i snažna - GlobalCir\nKineski predsednik Si Ðinping poručio je danas u govoru na otvaranju 19. kongresa Komunističke partije Kina da je ta zemlja “ustala, postala bogata i snažna” i najavio da će vojska Kine do sredine ovog vijeka biti “na najvišem svjetskom nivou”.\nSi je uputio važne poruke kineskom narodu i govorio o smjeru u kojem će Kina ići u narednim decenijama. On je ocijenio da je “socijalizam sa kineskim karakteristikama zakoračio u novu eru”.\n“Biće ovo era u kojoj ćemo obezbijediti odlučnu pobjedu u izgradnji umjereno naprednog društva u svim sferama i sveopštih napora da izgradimo veliku modernu socijalisticku zemlju. Ovo će takođe biti era u kojoj će se vidjeti da se Kina približava liderskoj poziciji u svijetu. Kina je ustala, postala je bogata i snažna”, istakao je Si.\nPredsjednik Kine je kazao da su “potrebe da ljudi žive bolje sve veće ne samo u pogledu materijalnih i kulturnih potreba”. “Rastu i njhovi zahtjevi za demokratijom, vladavinom zakona, pravičnošću i pravdom, sigunošću i boljim okruženjem”, rekao je Si, lider kineskih komunista i predsejdnik najmnogoljudnije države na svijetu.\nSi je u govoru na kongresu najavio “potpunu reformu vojske na najvišem svjetskom nivou do sredine 21. vijeka”.\n“Postigli smo novi historijski ključni momenata u jačanju nacionalne odbrane i oružanih snaga… Treba u potpunosti da oživimo ideju partije za jačanje vojske radi izlaska u novu eru i usaglašavanje vojne strategije novim uslovima”, izjavio je Si Đinping.\nOn je naglasio da Kina treba da „izgradi jaku i savremenu flotu, Ratno vazduhoplovstvo, kopnene snage i snage za stratešku podršku. „To će biti naša misija: modernizacija naše nacionalne odbrane i oružanih snaga će biti završena do 2035. godine“, obećao je kineski lider.\nOn je dodao da će Komunistička partija nastaviti da ulaže aktivne napore za očuvanje svjetskog potretka i namjerava da pretvori Kinu u moćnu državu.\nNezaustavljivi ekonomski rast\nU glavnom gradu Kine danas je počeo „istorijski” 19. kongres Komunističke partije, a Si ga je otvorio govorom o onome što je urađeno u prethodnih pet godina i planovima za naredne decenije. Kolege novinari kineskih medija najavili su nam ovaj govor kao odlučujući za dalji put kojim će ta zemlja ići.\nDruga po snazi ekonomija svijeta ne odustaje od strategije „Jedan pojas jedan put”, ne odustaje od daljih investicija u zemlji i drugim državama, a namjera je da se i u narednom periodu zadrži stopa rasta koja je sada na sedam odsto i čime se Kina izuzezno ponosi, posebno imajući u vidu teškoće s kojima se zbog ekonomske krize suočava većina zemalja zapada.\nOvogodišnji Kongres Komunističke partije Kine se odvija u trenutku kada svi pokazatelji govore da kineska privreda raste i dalje, te da nema nikakvih problema da to ove godine bude 6,5 odsto, što je nedavno potvrdio i direktor Nacionalnog biroa za statistiku Ning Ðidže.


Selak: Zbog koga Srpska plaća 90 miliona maraka? Recite građanima - mojKontakt portal - Radio Televizija Kontakt\nSelak: Zbog koga Srpska plaća 90 miliona maraka? Recite građanima\nGovoreći o arbitražnom sporu između Republike Srpske i slovenačke firme “Viadukt”, koji je Republika Srpska izgubila zbog jednostranog raskida ugovora o koncesiji za dvije hidroelektrane, Selak je poručio da će SPS tražiti stenograme sa sjednica Vlade i objašnjenja potpuno nelogičnih poteza.\nKao da je Vlada privatna firma, pa da može tako da se ponaša i baca novac građana.\nKo je išao u Sloveniju tajno da pomogne ovu firmu da ne ode u stečaj dok se ne završi arbitraža?\nZnaju li građani da ta firma protiv koje je Srpska izgubila spor ima dva radnika, braću, od kojih je jedan direktor, a drugi kuva kafe. Sve su to pitanja koja će Vlada i resorno ministarstvo morati da odgovore – poručio je Selak.\nTo bi bio konkretan i efektan potez u borbi za demografsku obnovu Srpske, za šta nam tvrde da nema novca.\nKolika je šteta počinjena davanjem koncesijama samo u mandatu aktuelnog ministra energetike.\nKoliko je bilo negativnih mišljenja Pravobranilaštva za koncesije, od Vjetroparka Grebak, izmjene pravilnika za invesitota TE Stanari, do kamenoloma u sarajevsko romanijskoj regiji?